શિવજીને ચડાવવામાં આવતા બીલ્વ પત્રની ઉત્પત્તિ વિશે જાણો અને વધુમાં વધુ શેર કરો - Gujrati Story\nશિવજીને ચડાવવામાં આવતા બીલ્વ પત્રની ઉત્પત્તિ વિશે જાણો અને વધુમાં વધુ શેર કરો\nPosted on August 11, 2019 April 8, 2020 by admin\nબીલીપત્ર શિવલિંગ ઉપર ચડાવવામાં આવે છે. બીલી વૃક્ષના મૂળમાં શિવજીનો વાસ છે, માટે તેના ક્યારાને જળથી ભરપૂર રાખવો જોઇએ. બીલીવૃક્ષનું સાધકે પૂજન કરવું જોઇએ અને દીપ પ્રગટાવવો જોઇએ. બીલીવૃક્ષ સર્વ વૃક્ષોમાં શ્રેષ્ઠ ગણાય છે, કારણ કે તે શિવજીની પૂજાનું માધ્યમ છે. ………………….\nઆ વૃક્ષાના મૂળમાં વૈશ્વિક વાસ્તવિક ભાવ છે. મધ્યમાં સુખ છે અને તેની ટોચ પર શિવજી છે, જે મંગલ સ્વરૂપે ત્યાં વિરાજે છે. તેના ત્રિદલમાં વેદોનો નિર્દેશ છે, તેમાં ઉચ્ચતર જ્ઞાનભંડાર છે, અને થડને વિશે વેદાન્તના અર્કની અભિવ્યક્તિ છે.\nબિલ્વની ઉત્પત્તિની વિવિધ કથાઓ ઉપલબ્ધ છે, તેમાંની એક ઉલ્લેખનીય છે:એક વખત દેવી ગિરિજાના કપાળ પર પરસેવાનું બિંદુ હતું તે લૂછીને જમીન પર નાખ્યું. આ પ્રસ્વેદ બિંદુમાંથી ઘેઘૂર વૃક્ષ થયું. એક સમયે ફરતા-ફરતા દેવીએ તે વૃક્ષ જોયું અને પોતાની સખી જયાને કહ્યું કે, આ વૃક્ષ નિહાળી મારું હ્રદય પુલકિત બને છે. …….. ….. …..\nજયાએ કહ્યું “દેવી! આ વૃક્ષ આપના પ્રસ્વેદ બિંદુમાંથી પાંગર્યું છે…” અને ગિરિજા દેવી એ આ વૃક્ષનું નામ “બિલ્વ” રાખ્યું. બિલ્વ વૃક્ષનો મહિમા અપરંપાર છે. એક માન્યતા એવી પ્રવર્તે છે કે, બિલ્વ વૃક્ષની ઉત્પત્તિ મહાલક્ષ્મીની તપશ્ચર્યાના પરિણામરૂપ છે. તેના ફળથી આધ્યાત્મિક અજ્ઞાનતા દૂર થાય છે. બીલીના ફળની વિશિષ્ટતા એ છે કે, તેના પર કળી કે ફૂલ બેસતા નથી, પણ સીધાં જ ફળ બેસે છે. …………………..mmm\nકહેવાય છે કે લક્ષ્મીજીનો વાસ બિલ્વ વૃક્ષની કુંજોમાં છે. બિલ્વ ફળ લક્ષ્મીજીની તપશ્ચર્યાનું ફળ છે. ભગવાન વિષ્ણુએ આ વિશ્વના કલ્યાણ માટે શિવલિંગનું પૂજન કર્યું હતું ત્યારે બિલ્વ લક્ષ્મીજીની હથેળીમાં ઊગેલું! જે “શ્રીવૃક્ષ” તરીકે ઓળખાયું છે. બીલીના ત્રણ પાંદડા ત્રણ અંગોનું સૂચન કરે છે. તે સૂર્ય, ચન્દ્ર અને અગ્નિ સ્વરૂપ શિવજીના ત્રણ નેત્રો છે. તદુપરાંત તે શિવજીના ત્રિશૂળનો પણ નિર્દેશ કરે છે. ……………\nમુનિવર્ય યાજ્ઞવલ્ક્યના મતાનુસાર જો શિવની પૂજા બીલીપત્ર દ્વારા હ્રદયની સરળતા, સહજતા અને શિદ્ધિથી એકાગ્ર ચિત્તે કરવામાં આવે તો તે મનોવાંછિત ફળને આપે છે. અને ભક્તની મનોકામના મહેશ્વર પરિપૂર્ણ કરે છે, તેને મુક્તિ પ્રાપ્ત થાય છે. બીલીપત્રો કેટલીક વખત અપ્રાપ્ય હોય છે.\nભાવિક ભક્તો કે સાધકને પૂજન કરવા માટે બીલીપત્રો આપવામાં પણ મોટું પુણ્ય મળે છે. બિલ્વ વૃક્ષ અનેક રીતે શુભ ફળ આપનારું વૃક્ષ છે. આથી બીલી પત્રોનો મહિમા બહુ જ મોટો છે. – બીલી પત્રો દ્વારા ભગવાન શંકરનું પૂજન કરાય છે.- બીલી પત્ર મસ્તકે ધરનારને યમનો ભય રહેતો નથી.- બિલ્વ વૃક્ષના મૂળમાં શિવ-પાર્વતીનો વાસ છે.-\nઆ વૃક્ષની શાખાઓમાં મહેશ્વરી વસે છે.- આ વૃક્ષના પત્રોમાં પાર્વતીજી વસે છે.- ફળમાં કાત્યાયનીનો વાસ છે.- આ વૃક્ષની છાલમાં ગૌરીનો વાસ છે.- આ વૃક્ષના કાંટાઓમાં નવ કરોડ શક્તિઓનો વાસ છે.- બિલ્વ વૃક્ષનું ફળ ઔષધિઓમાં ઉત્તમ ગુણકારક ગણાય છે.- આ ફળ યજ્ઞમાં પણ હોમવામાં આવે છે.\nએક શિક્ષક/વિધ્યાર્થી તરીકે અચુક વાચવા જેવી પ્રેરણાદાયી વાત\nગરીબી કરતા લાચારી બહુ ખરાબ હો કારણ કે માણસ ગરીબ હોય તો એક ટાઇમ ભુખ્યા રહી શકે પણ


ગિરનાર સીધા રોપ વેથી ચડી જવાથી આપણે શું ગુમાવીશું ? - ડૉ.જીત જોબનપુત્રા - કહુંબો\nગિરનાર સીધા રોપ વેથી ચડી જવાથી આપણે શું ગુમાવીશું ? – ડૉ.જીત જોબનપુત્રા\nby યુગ જોષીon October 24, 2020\nગિરનાર સીધા રોપ વેથી ચડી જવાથી આપણે શું ગુમાવીશું ?\n(૧) ગિરનારની એક એક શીલા જાગૃત છે એટલે કે જીવંત જોગી સ્વરૂપ છે.અહીં દરેક શીલાઓ પર ગિરનારી સિધ્ધોનાં તપ પડયાં છે.જેનાં દર્શન માત્ર થી ઉર્જાનો અનુભવ થાય છે.૨૪૫૦ પગથિયે હાથી પથ્થર અને ૨૬૦૦ પગથિયે રાણકદેવીની શીલા અતિ વિખ્યાત છે.આસપાસ ફેલાયેલી અઢારે ભારની દુર્લભ વનસ્પતિઓનાં દર્શન થાય છે. જેમકે,કેટલાંક યાત્રિકો કાંટાસૂરિયાના પીળાં ફૂલો ચૂંટી લઈને દત્ત મહારાજની ચરણ પાદુકાએ ચડાવતાં હોય છે.\n(૨) યાત્રિકો જ્યારે સીડીથી ગિરનાર ચડે છે ત્યારે પ્રથમ પ્રાચીન ચડાવવાવ હનુમાનજીના દર્શન કરતાં હોય છે.૨૫- ૩૦ પગથિયે ત્રિગુણેશ્વર મહાદેવ અને તેના મહાન સંતોની સમાધિઓ આવે છે અને ૮૫ પગથિયે પાંચ પાંડવની જગ્યા આવે છે. અહીં ભૈરવદાદાનું સ્થાનક,લક્ષ્મણભારથી બાપુની સમાધિ અને ધૂણો આવેલાં છે.\n(૩) ૨૦૦ પગથિયે જૂનું તપસી પરબ કે ચૂના દેરી છે.અહીં ઉર્ધ્વબાહુ પરમહંસ બાપુની ફૂલ સમાધિ છે.બાપુ સમર્થ સંત હતા અને શિહોરના ગૌતમેશ્વરની ગુફામાં રહેતા. હમણાં સાવજે ફાડી ખાધાં તે સીતારામ બાપુ અહીં બેઠાં રહેતાં.\n(૪) જુદાં જુદાં પગથિયે જે પાણીના પરબ છે તે હકીકતે અલગ અલગ ઍન્ગલથી પ્રકૃતિ નો વૈભવ માણવાના પોઈન્ટ છે.\nજેમ કે, ૫૦૦ પગથિયે છોડિયા પરબ, ૧૫૦૦ પગથિયે ધોળી દહેરી, ૧૯૫૦ પગથિયે કાળી દહેરી. જો કે હાલ અહીં પરબ નથી પણ વનખાતાની વિશ્રામ કુટિરો છે.\n(૫) જૂની કઠિયારાઓની કેડીઓ વનમાં સરી જતી જોવી એ પણ એક લ્હાવો છે. જેમકે,૧૨૦૦ પગથિયેથી ચોરઘોડી થઈને ખોડિયાર માતાજી અને બોરદેવી. ૧૫૦૦ પગથિયેથી પાંચવીરડાના ખોડિયાર અને ૨૦૦૦ પગથિયેથી વેલનાથ બાપુની સમાધિ તરફ જતી કેડી. અહી વાઘનાથબાપુની ગુફા અને આરાધ ગુફા પણ છે.અહીંથી એક કેડી શેષાવન તરફ જાય છે. જોકે હાલ અભયારણ્ય હોવાથી જંગલનો આ પ્રતિબંધિત વિસ્તાર છે.\n(૬) ૨૨૦૦ પગથિયે ભરથરીની ગુફા અને ધૂણો છે .તેની પાછળ અન્ય એક ગુફા બ્રહ્માનંદજીની છે.\n(૭) ૩૨૦૦ પગથિયે વિશાળ શીલાના ભેખડામાં કબૂતરખાનાની સુંદર કુદરતી રચના છે.\n(૮) ૩૫૦૦ પગથિયે પંચેશ્વર મહાદેવ, પાણીનું ઝરણ, દત્ત ગુફા વગેરે આવે છે.\n(૮) માલી પરબમાં પુરાતન રામ મંદિર છે. અહીં સંવત ૧૨૨૨નો શીલાલેખ છે.\n(૯) જૈન દેરાસરોની બાજુમાં પાણીના કુંડ અને વાવો છે.જેમકે,ભીમકુંડ,ડોકટર કુંડ,ગિરધર કુંડ,જ્ઞાન વાવ,દેડકી વાવ વગેરે.\n(૯) અંબાજી ચડી ગયા પછી ગૌમુખી ગંગા, પથ્થર ચટ્ટી,સેવાદાસબાપુની જગ્યા, આનંદ ગુફા, મહાકાલબાપુની ગુફા,નાગી માતાની દહેરી વગેરાના દર્શન કરવા માટે નીચે ઉતરવું પડે.\n(૧૦) ગિરનારની શીલાઓમાં કરોડો વર્ષ જૂનાં વનસ્પતિઓનાં અશ્મિ કે ફોસિલ્સ છે.તે સીડી રસ્તેથી જ જોવા મળે.\n(૧૧) સિધ્ધ મહાત્માઓ,ભક્તો કે યાત્રિકો સામા મળતાં જાય અને ‘જય ગિરનારી’ કરતાં જાય એ પણ જીવનનું સદ્ ભાગ્ય છે.ક્યારે કોણ ક્યા વેષમાં આવે તે અહીં નક્કી નથી.\n(૧૨) શેષાવનની સીડીએથી જતાં ૪૫૦ પગથિયેથી જટાશંકરની કેડી આવે .અહીં સિધ્ધ મહાત્મા ભગવાનદાસ બાપુનો ધૂણો છે.અહીં જ શાન્તાનંદ બ્રહ્મચારી એ કમળ પૂજા કરી હતી.\n(૧૩) શેષાવનની સીડીએથી જ જતાં ૧૨૦૦ પગથિયે મુનિ મહારાજ ખડેશ્વરી દ્વારા સ્થાપિત હનુમાનજી આવે છે.\nઆમ, જે પગથિયાં ચડીને જવામાં જે ગિરનારી મોજ છે તે રોપ – વેમાં ન હોય તે સ્વાભાવિક છે. અહીં હજારો વર્ષોથી યાત્રિકો,ભાવિકો,પરિવ્રાજકો પસાર થયા છે.તેની ચરણ ધૂલિનો સ્પર્શ પણ અહોભાગ્ય પ્રેરક છે.\nTotal Page Visits: 2887 - Today Page Visits: 1\nPrevious Article Previous post: આનંદનો ગરબો – વલ્લભ ભટ્ટ\nNext Article Next post: સાલીમ અલી કૃત ‘ભારતનાં પક્ષીઓ’ આસ્વાદ : ભરત ખેની\n11 thoughts on “ગિરનાર સીધા રોપ વેથી ચડી જવાથી આપણે શું ગુમાવીશું ? – ડૉ.જીત જોબનપુત્રા”\nવાહ જીતુ ભાઈ ખરેખર અદ્ભુત આપના પ્રવાસ, આપની યાત્રા ઓ , આપનું એકાંત , ગિરનાર નો વૈભવ આપ ની કુદરત અને પ્રકૃતિને માણવા ની જે પ્રકૃતિ છે, આપનો ગિરનાર પ્રત્યેનો પ્રેમ આ લેખ દ્વારા પ્રગટ થઈ રહ્યો છે. ગિરનાર નો વૈભવ , ગિરનારની આધ્યાત્મિકતા અને ગિરનાર નો સ્પર્શ , ગિરનારની પ્રકૃતિ જેને અનુભવવી હોય તો ખરેખર સીડી રસ્તે જઈને આપના દર્શાવ્યા અનુસાર દરેક પોઇન્ટ પર થોડો વિશ્રામ કરતા કરતા અદભુત રીતે માણી શકાય તેમ છે. આ લહાવો ખરેખર ઉડન ખટોલા માં બેસીને ના લઈ શકાય.\nજીત જોબનપુત્રા says:\nકમલેશ ગઢીઆ says:\nખુબજ સુંદર જાણકારી આપી ધન્યવાદ.ગીરનાર હજી પણ ઘણુ જોવા અને માણવા જેવુ છે સાતપુડા,આશાપુરા,જટા શંકરની ધમૅશાળા પાસે થી કેડી રસ્તે જવાય.\nસૌથી વીશેષ રોપવે થી હજારો બેરોજગાર થશે. સીડી ઉપર બેસી ,પીપરમેન્ટ,લીંબુ સરબત, નાસ્તા વગેરે વેચવા વાળા તેડાગરો તેમજ માલ સામાન લઇજવા વાળા મજુરો,ડોલીવાળા.\nસર,આશાપુરાની જગ્યાનું લોકેશન જણાવવા વિનંતી.\nJeet Jobanputra says:\nસાતપુડા તો જવાનું થયું છે પણ આશાપુરાની ખબર નથી.\nSonal karia says:\nબહુ સરસ માહિતી આપી.જાણે પ્રત્યક્ષ ગિરનાર ની સફર કરી હોય એવું અનુભવાયું…આભાર\nપ્રતિભાવ બદલ ખૂબ ખબ આભાર\nસૈકાઓ સુધી જૂનાગઢ માં રેહવા છતાં ઘણાં લોકો ને આ અતિ દુર્લભ, મહા અમૂલ્ય, જ્ઞાન વર્ધક, નાવિન્ય સભર, ગૂઢ જાણકારી નો અભાવ હશે.\nઆપના આ માહિતીસભર લેખ દ્વારા ગિરનાર પ્રત્યેના નો અહોભાવ ખાસ વધી ગયો.\nહું ચાહીશ કે જે લોકો ચઢી ને ગિરનાર જઇ શકે તેમણે રોપ-વે ટાળવો.\nઆ રસપ્રદ માહિતી વધુ ને વધુ સુધી પોહચી અને ગિરનાર નું મહત્વ અને આદર દિન પ્રિતિ દિન વધે એવી શુભકામના.\nખૂબ ખૂબ ધન્યવાદ !


ગ્રાન્ટેડ સ્કૂલના કર્મીઓની ઉચ્ચતર પગારધોરણની 6000 ફાઈલ પેન્ડિંગ\nરાજ્યની ગ્રાન્ટેડ સ્કૂલના કર્મચારીઓના ઉચ્ચતર પગારધોરણ માટેની કામગીરી લોકલ ફંડ કચેરીના બદલે ગાંધીનગર ખાતે પે વેરિફિકેશન યુનિટમાં ટ્રાન્સફર કરાતા કર્મચારીઓને ભારે હાલાકી ભોગવવી પડે છે. અગાઉ જિલ્લા સ્તરે એક માસમાં આ કામગીરી લોકલ ફંડ કચેરીમાં થઈ જતી હતી તેના બદલે હવે છથી આઠ માસ સુધી કામગીરી પૂર્ણ થતી નથી. જેના પગલે હાલમાં પે વેરિફિકેશન યુનિટમાં છ હજારથી પણ વધુ ફાઈલો પેન્ડિંગ પડી હોવાનું જાણવા મળે છે. આ મુદ્દે મુખ્યમંત્રી સુધી રજૂઆત કરવામાં આવી હોવાનું સૂત્રોએ જણાવ્યું હતું.\nશિક્ષણ વિભાગના બિનસરકારી અનુદાનિત શાળાના કર્મચારીઓને એપ્રિલ-૨૦૧૫થી ઉચ્ચતર પગાર ધોરણ મેળવવા માટેની પ્રક્રિયા જે અગાઉ દરેક જિલ્લા મથકે લોકલ ફંડ કચેરીમાં થતી હતી તેને એકત્રિકરણ કરીને પે વેરિફિકેશન યુનિટ ગાંધીનગર ખાતે કરી દેવાયું છે. આ ફેરફાર બાદથી ઉચ્ચતર પગારધોરણ મેળવવા માટેની કામગીરીમાં અતિશત વિલંબ થાય છે. હાલમાં પે વેરીફિકેશન યુનિટમાં છ હજારથી વધુ ફાઈલો પેન્ડિંગ પડી છે. અગાઉ લોકલ ફંડ કચેરીમાં આ કામગીરી ૨૫થી ૩૦ દિવસમાં પૂર્ણ થઈ જતી હતી. પરંતુ હવે આ કામગીરી માટે ૬થી ૮ માસ જેટલો સમય લાગી જાય છે.\nપે વેરિફિકેશન યુનિટ દ્વારા જુદાજુદા મુદ્દાઓ ઉપસ્થિત કરી વાંધા કાઢવામાં આવે છે. જેવા કે હિન્દી અથવા ગુજરાતી વિષય સાથે ધોરણ-૧૦ની સમકક્ષ પરીક્ષા પાસ કરેલી હોવી જોઈએ. માત્ર સરકારી કર્મચારીઓ માટે આ નિયમ અમલમાં હોવા છતાં બિનસરકારી અનુદાનિત સ્કૂલના કર્મચારીઓને પણ ફરજિયાત પાસ કરવાનું જણાવી ઢગલાબંધ ફાઈલો પેન્ડિંગ રાખવામાં આવી છે. જ્યારે ઘણા કર્મચારીઓનું આ પરીક્ષા પાસ કર્યા વગર પે વેરીફિકેશન યુનિટ દ્વારા ફિક્સેશન થઈ જતું હોઈ તેમાં ભ્રષ્ટાચાર થતો હોવાનું જણાય છે.\nનાગરિક અધિકારપત્ર જે શિક્ષણ વિભાગ તથા સરકારના અન્ય વિભાગમાં અમલમાં છે અને તેમાં ફાઈલોનો નિકાલ કેટલા દિવસમાં કરવામાં આવશે તેની મુદ્દત પણ જણાવેલી હોય છે. જેમાં તમામ ફાઈલોના નિકાલની મર્યાદા ૧૫થી ૨૦ દિવસની નિશ્ચિત હોવા છતાં ૨થી ૩ માસ સુધી ફાઈલો જિલ્લા શિક્ષણાધિકારી કચેરીમાં અને તેટલાથી વધુ સમય પે વેરિફિકેશન યુનિટમાં પડી રહે છે. આ મુદ્દાઓને લઈ અમદાવાદ શહેર માધ્યમિક અને ઉચ્ચતર માધ્યમિક વહીવટી સ્ટાફ ફેડરેશનના પ્રમુખ યોગેશ મિશ્રાએ મુખ્યમંત્રી, શિક્ષણમંત્રી, મુખ્ય સચિવ સહિતના અધિકારીઓને પત્ર લખ્યો છે.


Rashifal:- જાણો આજે ધનતેરસ ના દિવસે તમારો દિવસ કેવો રહેશે, આ રાશી ઓ માટે છે સારા સમાચાર...\nRashifal:- જાણો આજે ધનતેરસ ના દિવસે તમારો દિવસ કેવો રહેશે, આ રાશી ઓ માટે છે સારા સમાચાર…\nતારીખ 13 નવેમ્બર 2020, શુક્રવારના દિવસે કન્યા રાશિના લોકોએ કાર્યક્ષેત્રમાં થોડી વધારે મહેનત કરવી પડી શકે છે. સમાજમાં તમારી પ્રતિષ્ઠા નિશ્ચિતપણે વધશે. અધિકારીઓ સાથેના તમારા સંબંધો સુધરશે. સરકારી સન્માન મળશે. રોકાણના દરવાજા ખુલશે અને આવકના નવા સ્રોત ઉપલબ્ધ થશે. વિદેશ તરફથી તમને સારા સમાચાર અને જીવનસાથીનો સંપૂર્ણ સહયોગ મળશે. પરિવારની દરેક જરૂરિયાત પૂરી કરવાનો પ્રયાસ કરશો.\nમહત્વકાંક્ષી લોકો માટે આજનો દિવસ શુભ રહેશે. તમારી વાણીથી તમને લાભ થશે. દિવાળીના કારણે ધંધાના ક્ષેત્રે પ્રગતિ કરશે. તમે પરિવાર સાથે સારો સમય પસાર કરશો. પારિવારિક સંબંધોમાં તાજગી આવશે અને ઘરની સજાવટ પર પણ ધ્યાન કેન્દ્રિત કરશો. કાર્યક્ષેત્રમાં યોજનાથી લાભ થશે. મહેમાનોનું આગમન ખર્ચમાં વધારો કરી શકે છે. નસીબ 86 ટકા સાથ આપશે.\nકાર્યક્ષેત્રમાં અધિકારીઓ તમને વધારાનું કામ આપી શકે છે, જે સફળતાપૂર્વક કરીને તમારી ખ્યાતિ વધશે. વેપારી વર્ગ આ દિવસોમાં વ્યસ્ત રહેશે અને લક્ષ્મી માતાના આશીર્વાદ મળશે. ઓફિસમાં તમારી કાર્ય કુશળતાથી તમે દુશ્મનો પર વિજય મેળવશો. ઘર માટે ઉપયોગી કોઈ વસ્તુની ખરીદી કરશો. તમે નવા કપડા પણ લાવી શકો છો. વિવાહિત જીવનમાં સરળ રહેશે, સમાજમાં આદર વધશે. નસીબ 85 ટકા સાથ આપશે.\nભાઈ-બહેનનો સ્નેહ અને લાભ પ્રાપ્ત થશે. પારિવારિક વ્યવસાય વધારવા માટે પરિવારમાં ચર્ચા થશે. પ્રેમ સંબંધમાં ભેટ અને માન મળશે. વેપારી વર્ગ માટે નવી ડીલ ફાયદાકારક રહેશે. તહેવાર પ્રસંગે રાજકીય પ્રવૃત્તિઓમાં થોડી અડચણ આવી શકે છે. રાજ્ય પક્ષના સહયોગથી વ્યાપારી લાભ થશે અને રોકાણ કરવાની તક મળશે. સાંજે કોઈ પણ શુભ કાર્યક્રમમાં ભાગ લઈ શકો છે. નસીબ 87 ટકા સાથ આપશે.\nભાગીદારોને વ્યવસાયમાં સહયોગ મળશે અને નોકરીમાં કોઈ ભેટ મળી શકે છે. સારા કાર્યોમાં રુચિ રહેશે, જેનાથી માનસિક શાંતિ મળશે. તહેવારમાં ધંધામાં અતિશય શ્રમના કારણે થાક લાગી શકે છે. વિદ્યાર્થીઓએ તેમના લક્ષ્યોને પ્રાપ્ત કરવા માટે વધુ મહેનત કરવી પડી શકે છે. માતા-પિતાના આશીર્વાદ મળશે અને આખો પરિવાર સાથે મળીને દિવાળીનો આનંદ માણશે. વિદેશી સંસ્થાની સાથે ભાગીદારીથી લાભ થશે. નસીબ 86 ટકા સાથ આપશે.\nસમાજમાં તમારી છબી સુધરશે. દુકાન અને ધંધામાં વૃદ્ધિ થશે અને તમારી મૂડીમાં પણ વધારો થશે. દિવાળી નિમિત્તે તમને મોટો ફાયદો મળશે, જેની ફાયદો આખો પરિવાર સાથે ઉઠાવશે. ઘરની સજાવટ પર ધ્યાન આપશો. તમે આ પ્રસંગે પત્ની અને બાળકો માટે ભેટ લાવી શકો છો. તમારું સામાજિક વર્તુળ વધશે. બહેનના સંબંધની ચિંતા સમાપ્ત થઈ જશે. દૈનિક વેપારીઓને પૈસા મળશે. નસીબ 85 ટકા સાથ આપશે.\nતમારે ક્ષેત્રમાં થોડી વધારે મહેનત કરવી પડી શકે છે. સમાજમાં તમારી પ્રતિષ્ઠા નિશ્ચિતપણે વધશે. અધિકારીઓ સાથેના તમારા સંબંધો સુધરશે. સરકારી સન્માન મળશે. રોકાણના દરવાજા ખુલશે અને આવકના નવા સ્રોત ઉપલબ્ધ થશે. વિદેશ તરફથી તમને સારા સમાચાર અને જીવનસાથીનો સંપૂર્ણ સહયોગ મળશે. પરિવારની દરેક જરૂરિયાત પૂરી કરવાનો પ્રયાસ કરશો. નસીબ 87 ટકા સાથ આપશે.\nસંસારના સુખમાં વધારો થશે અને જીવનસાથીનો પૂર્ણ સહયોગ મળશે. બાળકો તરફથી કોઈ શુભ સમાચાર મળવાથી હૃદય ખુશ થશે. તેમજ સંતાનના લગ્નનું ટેન્શન પણ સમાપ્ત થઈ જશે. ક્ષેત્રમાં લાભ થશે અને તમારા કામમાં વધારો થશે. રાજકીય લોકો સાથે સંપર્ક કરવાથી ભવિષ્યના ફાયદાનો માર્ગ મોકળો થશે. રોજગાર ક્ષેત્રે તમને લાભની સાથે સફળતા પણ મળશે. કૌટુંબિક સંપત્તિ મળવાની પ્રબળ સંભાવના છે. દિવાળી નિમિત્તે પરિવાર સાથે સારો સમય પસાર કરશો. નસીબ 86 ટકા સાથ આપશે.\nઆજનો દિવસ પરોપકારમાં વિતાવશો અને અન્યની મદદ કરીને આત્મસંતોષ મળશે. દાન-પુણ્યના કાર્યોમાં રુચિ વધશે. ઓફિસમાં તમારા અધિકારોમાં વધારો થતા તમારા સાથીઓનો મૂડ બગડી શકે છે. સખત મહેનત અને ધૈર્યની મદદથી કૌટુંબિક સમસ્યાઓનો અંત આવશે. સફળતા માટે વિદ્યાર્થીઓએ વધુ મહેનત કરવી પડી શકે છે. વિવાહિત જીવનમાં મધુરતા રહેશે. નસીબ 85 ટકા સાથ આપશે.\nઆજનો દિવસ મિશ્રિત ફળ આપશે. પરિવારમાં તમારી આસપાસનું વાતાવરણ વિપરિત થઈ શકે છે. પરંતુ ધૈર્ય અને હળવા વર્તનથી તમે વાતાવરણ સારુ કરી શકશો. પ્રિય વ્યક્તિને મદદ કરવાના કારણે થોડી મુશ્કેલીનો સામનો કરવો પડી શકે છે. કોઈપણ પ્રકારના લેવડ-દેવડના વ્યવહારને ટાળો. નહીં તો પૈસા ફસાઈ શકે છે. લવ લાઈફ માનસિક તણાવમાં વધારો કરી શકે છે. રાજકીય ક્ષેત્રે નિષ્ફળતાનો સામનો કરવો પડી શકે છે. નસીબ 80 ટકા સાથ આપશે.\nઆજે કોઈ નવી ડીલથી પૈસામાં લાભ થશે. પરંતુ ઘરમાં સભ્યની તબિયત અચાનક બગડતા ટેન્શન પેદા કરી શકે છે. વાહન ચલાવતા સમયે કોઈપણ પ્રકારના ટેન્શનને વધવા દેશો નહીં. વિદ્યાર્થીઓને કંઈક નવું શીખવાની તક મળશે. જીવનસાથી સાથે સંબંધ મજબૂત રહેશે. ક્ષેત્રમાં તમારા કામ પર ધ્યાન કેન્દ્રિત કરો અને દિવાળીની તૈયારીઓ પૂર્ણ કરો. લવ લાઇફમાં વાણીના કારણે સંબંધોમાં તણાવ આવી શકે છે. નસીબ 82 ટકા સાથ આપશે.\nદિવાળી નિમિત્તે મોટા લોકોને મળવાથી હૃદય ખુશ થશે. રોજગાર ક્ષેત્રે સન્માન પ્રાપ્ત કરશો. રચનાત્મક કાર્ય કરવાની તક પણ મળશે. ઘરે તહેવાર હોવાથી ખુશીનું વાતાવરણ રહેશે. ઘરના સૌથી નાના સભ્ય સાથે સારો સમય પસાર કરો. તમારા ભાઈ-બહેનોના સહયોગથી તમારા બધા કાર્ય સફળ થશે. આર્થિક સ્થિતિમાં સુધારો થશે. સાંજના સમયે ઘરની સજાવટ પર ધ્યાન આપશો અને મિત્રો સાથે સારો સમય પસાર કરશો. નસીબ 87 ટકા સાથ આપશે.\nદિવાળી પર નવી ડીલથી વેપારીઓને લાભ થશે. કોઈ ઓળખાણ દ્વારા સરકારી કામ પૂર્ણ થશે. કોર્ટના કિસ્સામાં તમે જીતી શકશો અને આ ઉત્સવ તમારા માટે ખુશી લાવશે. માતાપિતા સાથેના સંબંધો સુધરશે અને તેમના માટે ભેટ પણ લાવી શકો છે. બાળક સંબંધિત કેટલીક ચિંતાઓ તમને પરેશાન કરી શકે છે. તમારા પ્રોજેક્ટનું કામ પૂર્ણ થશે, જેથી તમારા પ્રમોશનના યોગ છે. મહેમાનોના આગમન સાથે પૈસા ખર્ચ થઈ શકે છે. નસીબ 85 ટકા સાથ આપશે. – આચાર્ય કૃષ્ણદત્ત શર્મા


મળવા જેવા માણસ-૪૪ – શ્રી ગોપાલ પારેખ | Piyuninopamrat's Blog\n← મળવા જેવા માણસ-૪૩ – શ્રી હરનિશ જાની\nમળવા જેવા માણસ-૪૫ બાનુમા (સપના) વિજાપુરા →\nમળવા જેવા માણસ-૪૪ – શ્રી ગોપાલ પારેખ\tPosted on July 27, 2015\tby Piyuni no pamrat ( પિયુનીનો પમરાટ ) ગોપાલ પારેખ\nગોપાલ પારેખનો જન્મ ૧૯૪૧માં સુરેંદ્રનગરમાં થયો હતો. એમનું પૈત્રિક ગામ ભાવનગર\nછે. કુટુંબ પુષ્ટિમાર્ગી, ધાર્મિક અને મધ્યમવર્ગી હતું. થોડાં વર્ષો બાદ એમનું કુટુંબ મુંબઈના\nએક ઉપનગર ઘાટકોપરમાં રહેવા આવી ગયું. ગોપાલભાઈનો શાળાનો સંપૂર્ણ અભ્યાસ એ\nસમયની ખૂબ જ લોકપ્રિય શાળા રામજી આસર વિદ્યાલયમાં થયો. હું પોતે પણ આ જ\nકુટુંબની આર્થિક પરિસ્થિતી નબળી હોવાથી ગોપાલભાઈ જ્યારે નવમા ધોરણમાં હતા\nત્યારથી જ એમણે ખાનગી ટ્યૂશન આપવાનું કામ શરૂ કરી દીધું. ૧૯૫૮માં SSCમાં પાસ\nથઈ એમણે કીર્તિ કૉલેજ દાદર, પારલે કૉલેજ અને કે.જે.સોમૈયા કૉલેજ ઘાટકોપર એમ\nત્રણ કૉલેજોમાં બદલીઓ લઈ, ૧૯૬૨માં B.Sc.(Hon.) સુધીનો અભ્યાસ પૂરો કર્યો. કૉલેજો\nબદલવા પાછળ આર્થિક પરિસ્થિતિ જ જવાબદાર હતી. F.Y. B.Sc. પછી તો એમણે\nભણવાનું છોડી રૂ બજારમાં નોકરી પણ શરૂ કરી હતી, પણ મામાની સમજાવટ બાદ ફરી\nપાછું Inter Scienceમાં એડમિશન લીધું હતું. આ ભણતર પુરું કરવા રોજના ત્રણ કલાક\nતેમને ટ્યૂશનો આપવા પડતાં. Inter Scienceમાં એડમિશન લીધા પછી ફી ભરવામાં મોડું\nથવાથી પ્રિન્સિપાલને મળવા જવું પડ્યું. પ્રિન્સિપાલે પૂછ્યું કે, “ફી કેમ સમયસર ન ભરી?”\nતેના જવાબમાં છટકબારી તરીકે જવાબ આપ્યો કે, “હું માંદો હતો.” પ્રિન્સિપાલે કહ્યું, “તું\nમાંદો હતો પણ પોસ્ટ–ઑફિસ તો માંદી ન હતી ને?” આખરે પ્રિન્સિપાલે ફી સ્વીકારી.\nB.Sc.ની પરીક્ષા પતી એના બીજા દિવસે જ ગોપાલભાઈએ ૧૯૦ રૂપિયા પગારવાળી ઝંડુ\nફાર્મસીમાં નોકરી સ્વીકારી. અહીં એમણે ૧૯૬૫ સુધી ઝંડુની લેબોરેટરીમાં કામ કર્યું.\n૧૯૬૫માં રાજસ્થાનમાં ઉદયપુરની એક ફર્મસીમાં વધારે સારી શરતો મળવાથી ત્યાંની\nનોકરી સ્વીકારી. એક વર્ષ બાદ ઉદયપુરમાં જ બીજી એક આયુર્વેદિક કંપનીમાં નોકરી\nલઈ, ૧૯૬૬થી ૧૯૮૨ સુધી કામ કર્યું. ફરી પાછું ૧૯૮૨માં ઝંડુની વાપી ખાતેની\nલેબોરેટરીમાં જોડાઈ ૧૯૯૪ સુધી કામ કર્યું. ૧૯૯૪માં સન ફાર્મામાંથી સારી ઓફર મળતાં\n૧૯૯૪થી ૧૯૯૮ સુધી ત્યાં નોકરી કરી આખરે નિવૃત્તિ લીધી.\n૧૯૬૪માં ગોપાલભાઈનાં લગ્ન ઇંદુબહેન સાથે થયાં. ઇંદુબહેને S.S.C. સુધીનો અભ્યાસ\nકર્યો છે. એમને બે પુત્રીઓ અને એક પુત્ર એમ ત્રણ સંતાનો છે.\nગોપાલભાઈ નિવૃત્તિ બાદ પણ ખરા અર્થમાં પ્રવૃત્તિમાં રહ્યા છે. ગુજરાતી સાહિત્ય અને\nભાષા પ્રત્યે નાનપણથી વિશેષ રુચિ હોવાના કારણે ગોપાલભાઈએ માતૃભાષા\nગુજરાતીનો ફેલાવો વધુ ને વધુ થાય અને વિશ્વના દરેક ખૂણામાં વસતા ગુજરાતી સુધી\nપહોંચે તે માટેના પ્રયત્નો વર્ષ ૧૯૯૮થી જ શરૂ કરી દીધેલા. તેમને લાગ્યું કે આજની\nકોન્વેટિયા સ્કૂલમાં ભણતું બાળક ભલે ને ટવિંકલ ટવિંકલ લિટલ સ્ટાર ગાતો હોય\nતેની સામે કોઈ વાંધો નથી, પરંતુ તેની સાથે ‘જાગને જાદવા કૃષ્ણ ગોવાળિયા’ પણ\nગાતો હોવો જોઈએ. આજે પરિસ્થિતિ એવી છે કે ગુજરાતી હોવા છતાં ગુજરાતી બોલવામાં\nલોકો નાનમ અનુભવતા હોય છે. એટલે ગુજરાતી ભાષા પ્રત્યેના ઘટી રહેલા પ્રેમને પુન:\nએક વખત જગાડવાનો પ્રયાસ એમણે શરૂ કરી દીધો. લોકોને વાંચતા કરવા એમની\nપાસેથી લવાજમો ઉઘરાવી લાગતા વળગતા માસિકો એમને પહોંચાડતા. ૧૯૯૮માં માત્ર\nઅખંડઆનંદનાં જ ૨૦૦ લવાજમો ઉઘરાવેલાં. સારાં પુસ્તકો ખરીદીને લોકોને વહેંચવાની\nપ્રવૃત્તિમાં એમણે લોકમિલાપ (ભાવનગર)ના આશરે દોઢ લાખ પુસ્તકો વહેંચેલાં.\nગોપાલભાઈ સ્વભાવે મોજીલા માણસ છે. મનમાં આવે તો કોઈ પણ કામ પૂરી\nઇમાનદારીથી ઉપાડી લે છે અને એને અંજામ સુધી પહોંચાડે છે, ભલે એ કામમાં ગમે\nએટલી મહેનત કરવી પડે. ૨૦૦૭માં એમને વિચાર આવ્યો કે ગુજરાતી સાહિત્યનો\nઆસ્વાદ ખૂબ જ સરળતાથી આબાલ વૃદ્ધ લઈ શકે તે માટે આખેઆખું સાહિત્ય,\nઇન્ટરનેટના માધ્યમથી કેમ ન પહોંચાડવું?\nએવામા એક મિત્રે એમને ગટેનબર્ગ ઓ આર જી વિશે વાત કરી કે આ વેબસાઇટે ૩૩૦૦૦\nઅંગ્રેજી પુસ્તકો ઇ-બુક્સમાં ફેરવેલાં. ગોપાલભાઈને થયું કે આવું ગુજરાતી પુસ્તકો માટે\nકેમ ન કરી શકાય? અત્યાર સુધીમાં એમણે ૧૫૦ પુસ્તકોને ઇ-બુક્સમાં ફેરવ્યાં છે. આ\nપ્રવૃત્તિ વિષે ગોપાલભાઈ કહે છે, “શરૂઆતમાં રોજનો મોટા ભાગનો સમય ઇ-બુકના\nટાઇપિંગમાં જતો, હવે સિનિયર બી.કૉમમાં ભણતી બે દીકરીઓ મદદ કરે છે.\nગોપાલભાઈને ઇ-બુકની પ્રવૃત્તિમાં અક્ષરનાદવાળા ભાઈ શ્રી જિગ્નેશ અધ્યારુ, શ્રી\nજુગલકિશોરભાઈ તથા શ્રી અશોકભાઈ મોઢવાડિયાનો સહયોગ મળ્યો.\nઆ સિવાય “મા ગુર્જરીને ચરણે” નામનો પોતાનો એક બ્લૉગ પણ શરૂ કર્યો. હાલમાં તેઓ\nવેબગુર્જરીના સંચાલકમંડળમાં સભ્ય છે. બાળકોને વૈદિક ગણિત પણ શીખવે છે. ગમતાનો\nગુલાલ કરવાનો એમનો સ્વભાવ બની ગયો છે.\nએમના જીવનની ફિલોસૉફી છે, “મારા જેવા અનેકોનો ભલે ક્ષય થાઓ પણ, સત્યને માપતો\nગજ કદી ટૂંકો ન બનો.” અને “જો મિલ ગયા ઉસીકો મુકદ્દર સમઝ લિયા, જો ખો ગયા ઉસે\nભૂલાતા ચલા ગયા.”\nગોપાલભાઈ સાથેનો મારો અનુભવ લખું તો તેઓ ખૂબ જ માયાળુ, નિખાલસ અને નમ્ર\nમાણસ છે. જે મનમાં હોય તે કહી નાખે છે. ધર્મમાં ખૂબ જ આસ્થા રાખે છે, ક્યારેક તો મને\nટેલિફોનમાં ભજન ગાઈ સંભળાવે છે. સાદા શબ્દોમાં કહું તો એ ભોલે ભંડારી છે.\nપ્રેમનું ઝરણું બની વહેવું મુજને , સ્વજનોના હ્રદય મહીં રહેવું મુજને , મોગરો બનીને મહેકવાને ચાહું. પધારો આપનું હ્રદયથી સ્વાગત છે. પારૂ કૃષ્ણકાંત 'પિયુની'\tView all posts by Piyuni no pamrat ( પિયુનીનો પમરાટ ) →\tThis entry was posted in “મળવા જેવા માણસ” P K Davda and tagged P. K. Davda. Bookmark the permalink.\t← મળવા જેવા માણસ-૪૩ – શ્રી હરનિશ જાની


Renowned beautician Shahnaz Hussain suggests an effective remedy for yellowing of teeth, apply apple cider vinegar will benefit from it | જાણીતા બ્યુટિશિયન શહેનાઝ હુસૈન દાંતની પીળાશ દૂર કરવા માટે અસરકારક ઉપાય જણાવી રહ્યા છે, એપલ સાઈડર વિનેગર લગાવો તેનાથી ફાયદો થશે - Divya Bhaskar\nRenowned Beautician Shahnaz Hussain Suggests An Effective Remedy For Yellowing Of Teeth, Apply Apple Cider Vinegar Will Benefit From It\nએક્સપર્ટ ટિપ્સ:જાણીતા બ્યુટિશિયન શહેનાઝ હુસૈન દાંતની પીળાશ દૂર કરવા માટે અસરકારક ઉપાય જણાવી રહ્યા છે, એપલ સાઈડર વિનેગર લગાવો તેનાથી ફાયદો થશે\nસુંદરતા વધારવામાં દાંતનું મહત્ત્વનું યોગદાન હોય છે. સંતુલિત આહાર, મોંની સ્વચ્છતા અને સારી ડેન્ટલ કેર દાંત સારા રાખે છે. આ રીતે તમે આત્મવિશ્વાસથી સ્મિત કરી શકો છો. ઘણી વખત ભોજનના કણ દાંતમાં ફસાઈ જાય છે જેનાથી દાંત ઝડપથી સડી જાય છે અને દાંતમાં સમસ્યા થાય છે. તેનાથી બચવા માટે બ્રશ કરતા સમયે દાંતની વચ્ચે ડેન્ટલ ફ્લોસ અને માઉથવોશનો ઉપયોગ કરવો. રાત્રે સૂતા પહેલા બ્રશ કરવું. દેશના જાણીતા બ્યુટિશિયન દાંતની પીળાશ દૂર કરવા માટે કેટલાક ઘરેલુ ઉપાય જણાવી રહ્યા છે...\nદાંતને સફેદ કરવા માટે બેકિંગ સોડાનો ઉપયોગ કરવો. તે દાંત પરના ડાઘાને દૂર કરે છે. તેને દાંત પર એક મિનિટ સુધી ઘસો અને પછી પાણીથી સારી રીતે ધોઈ લો. લીંબુના રસના કેટલાક ટીપાં તેને વધુ અસરકારક બનાવી શકે છે કેમ કે તેના રસમાં હળવું બ્લીચિંગ એજેન્ટ હોય છે.\nએક સંતરાને છોલીને તેના નીચેના ભાગને દાંત પર ઘસો. સફેદ ભાગમાં ડી-લિમેનિન હોય છે જે દાંતને સફેદ કરવામાં મદદ કરે છે.\nહળદરથી પણ બ્લીચિંગ કરી શકાય છે. આ એક પ્રાકૃતિક એન્ટિસેપ્ટિક હોય છે જે દાંત અને પેઢાને સ્વસ્થ રાખે છે. હળદરના મૂળની પેસ્ટ બનાવીને તેનો ઉપયોગ કરવો વધુ અસરકારક હોય છે. એક ચમચી હળદરમાં અડધી ચમચી નારિયેળનું તેલ અને બેકિંગ સોડા મિક્સ કરો. દાંત સાફ કરવા માટે ટૂથપેસ્ટની જેમ તેનો ઉપયોગ કરો.\nઆ સાઈડરમાં એસિડ હોય છે જેનાથી દાંત સફેદ થાય છે. તેનો ઉપયોગ કોગળા કરવા માટે કરી શકાય છે અથવા તેને બેકિંગ સોડાની સાથે મિક્સ કરીને દાંત પર હળવા હાથેથી ઘસો.\nતે ઘણી સમસ્યાઓ માટે ઘરેલુ ઉપાય છે. દાંત સફેદ કરવા માટે તેનો ઉપયોગ કરો. દાંતને સાફ કરવા માટે જો ટૂથપેસ્ટ બનાવવી હોય તો એલોવેરાને બેકિંગ સોડાની સાથે મિક્સ કરો. તેનાથી દાંતની ચમક વધે છે. તેમાં રહેલા એન્ટિઈન્ફ્લેમેટરી અને એન્ટિસેપ્ટિક ગુણો દાંત સંબંધિત સમસ્યાઓ દૂર કરવામાં પણ મદદ કરે છે.\nદાંતને સાફ કરવા અને ઝેરી પદાર્થો દૂર કરવા માટે એક્ટિવેટેડ ચારકોલનો ઉપયોગ કરી શકાય છે. તે દાંતના ડાઘ દૂર કરે છે. ટૂથ પાઉડરની જેમ ચારકોલને દાંત પર ઘસો. થોડીવાર બાદ ચારકોલ થૂંકી દો અને પાણીથી સારી રીતે મોં ધોઈ લો.\nદાંતને સાફ કરવા માટે લીંબુની છાલના સફેદ ભાગનો ઉપયોગ કરો. લીંબુના રસના કેટલાક ટીંપાને છાલના સફેદ ભાગ પર લગાડીને દાંત પર ઘસો. લીંબુના રસમાં રહેલા ડી-લિમેનિન દાંતને સફેદ કરે છે.\nઈકો એક્ટિવિસ્ટની પહેલ: 11 વર્ષની માન્ય હર્ષા શાકભાજીની છાલમાંથી પેપર બનાવે છે, તેને પર્યાવરણ પર અત્યાર સુધી5પુસ્તકો લખ્યા છે\nગોડમધર: મહેબૂબા સિરાજે અફઘાનની છોકરીઓ અને મહિલાઓના અધિકાર માટે અવાજ ઉઠાવ્યો, તેમનું સંગઠન છોકરીઓને શિક્ષણ અને ઘરેલુ હિંસા પ્રત્યે જાગૃત કરે છે\nસુંદરતા વધારવાની નેચરલ રીત: શહેનાઝ હુસૈન સ્કિન માટે ફાયદાકારક કુલિંગ ફેસ પેક અને સ્ક્રબના ફાયદા વિશે જણાવી રહ્યા છે, લીંબુ અને ખાંડથી સન ટેનિંગ દૂર થશે


Posted on 9:42 am October 9, 2019 9:43 am October 9, 2019 Author Aryan PatelComments Off on સ્ટંટ કરવાના ચક્કર માં ભંગાર થઇ ગઈ 2.5 કરોડની નવી કાર, ફૂટી ફૂટીને રોયો કાર ચાલક- જુઓ વિડીયો\nએક વ્યક્તિ પોતાની બે લાખ 50 હજાર પાઉન્ડ(અઢી કરોડ રૂપિયા) ની સુપર કાર ને લોકોને દેખાડીને વાહ-વાહ મેળવવા માગતો હતો. આ દેખાડામાં તેણે પોતાની કારની સ્પીડ અને કંટ્રોલિંગ દેખાડવાની કોશિશ કરી, પણ ગાડી પર કંટ્રોલ ન રહેવાને લીધે કાર સીધી જ દીવાલમાં જઈને ઘુસી ગઈ. નવી ગાડી જોત જોતામાં જ ભંગાર થઇ ગઈ.પોતાની ગાડીની આવી હાલત જોઈને કાર ચાલક રોવા લાગ્યો હતો.દુર્ઘટના 25 માર્ચના રોજ લંડનમાં થઇ હતી અને તેનો વિડીયો પણ વાઇરલ થયેલો છે. જો કે, દુર્ઘટના પછી ડ્રાઇવર એકદમ સુરક્ષિત બહાર નીકળી આવ્યો હતો, પણ ગાડીની હાલત જોઈને તે પોતાને રોકી ના શક્યો અને રોવા લાગ્યો હતો.\nવીડિયોને જોઈને લાગી રહ્યું છે કે તેણે પોતાની સુપર કારને લોકોને દેખાડવા માટે લોકોને બોલાવ્યા હતા. લોકો તેની ગ્રે રંગની કારની તસ્વીરો લઈ રહ્યા હતા અને વિડીયો બનાવી રહ્યા હતા. ત્યારે જ કાર ચાલકે કારની પરફોર્મેન્સ દેખાડવા માટે એકસીલેટર પર પગ રાખી દીધો. કાર ફૂલ ઝડપે દોડી અને લગભગ 10 જ સેકન્ડ માં તે અનિયંત્રિત થઈને દીવાલ સાથે અથડાઈ ગઈ.\nબાજુમાં રહેલા વૃક્ષ સાથે ગાડી અથડાવાથી કાર પલ્ટી ખાવાથી બચી ગઈ. જો કે એક વાત સારી રહી કે ત્યાં આસપાન અન્ય કોઈ ચાલતું ન હતું કે કોઈ લોકો પણ ઉભેલા ન હતા. પોલીસે આ મામલામાં કોઈ કેસ દર્જ નથી કર્યો અને ન તો કોઈની ધરપકડ થઇ છે. યુ-ટ્યુબ પર આ ઘટનાનો વિડીયો પણ વાઇરલ થયો છે.\nઆ વિડીયોના ડિસ્ક્રિપ્શનમાં કહેવામાં આવ્યું કે,”હું આજે સવારે એક કાર્યક્રમમાં ફિલ્મ બનાવી રહ્યો હતો અને પછી આ દુર્ઘટના બની ગઈ. લેમ્બરોર્ગીની હરાકૈન પર્ફોમેન્ટના ડ્રાઇવરનું ગાડી પર નિયંત્રણ ન રહ્યું અને ગાડી દીવાલ સાથે અથડાઈ ગઈ.\nજુઓ કાર દુર્ઘટનાનો વિડીયો…


આફ્રિદીએ ઘરમાં સિંહ પાળ્યો છે?\nYou are here :HOME >> SPORTS >> Cricket >> આફ્રિદીએ ઘરમાં સિંહ પાળ્યો છે?\nપ્રાણીઓ પ્રત્યે દયા રાખવા અને દીકરી પોતાના જેવી જ નકલ કરે છે એવા સંદેશાનો ફોટો શૅર કરનાર પાકિસ્તાનના ભૂતપૂર્વ કૅપ્ટનની સોશ્યલ મીડિયામાં ટીકા થઈ\nપાકિસ્તાનનો ભૂતપૂર્વ કૅપ્ટન શાહિદ આફ્રિદી ક્રિકેટવિશ્વમાં ઘણો લોકપ્રિય છે. વળી સોશ્યલ મીડિયામાં પણ ઘણો સક્રિય છે. તાજેતરમાં તેણે પ્રાણીઓ પ્રત્યે દયાભાવ રાખવા તેમ જ તેની દીકરી વિકેટ લીધા બાદ તેના જેવી જ નકલ કરે છે એવો સંદેશ આપતો ફોટો શૅર કર્યો હતો. જોકે દીકરીના ફોટોની પાછળ એક સિંહ હતો. સોશ્યલ મીડિયામાં આફ્રિદીની પ્રાણીઓના હકોના ઉલ્લંઘન અને ઘરના લોકોની સલામતી માટે પૂરતી વ્યવસ્થા ન રાખવા બદલ આકરી ટીકા કરવામાં આવી રહી છે.\nશનિવારે આફ્રિદીએ ફોટો શૅર કરતાં લખ્યું હતું કે ‘આપણે જેને પ્રેમ કરતા હોઈએ તેમની સાથે સમય વિતાવવાનું ગમે છે. વળી મારી વિકેટ લેવાની ઉજવણીની નકલ મારી દીકરી કરે છે એ બહુ જ ગમે છે. હા, પ્રાણીઓની દેખરેખ રાખવાનું ન ભૂલો.’\nએક ફોટામાં આફ્રિદી હરણને દૂધ પીવડાવે છે તો બીજા ફોટોમાં તેની દીકરી એની નકલ કરે છે. આ ફોટો શૅર કરતા લોકોએ સવાલ ઉઠાવવાના શરૂ કર્યા કે શું આફ્રિદીએ ઘરમાં સિંહ પાળ્યો છે. એક યુઝરે લખ્યું હતું કે ‘જંગલી પ્રાણીઓને આ રીતે ઘરમાં કઈ રીતે રાખી શકાય? આ ગેરકાયદે પ્રવૃત્તિ છે? સિંહ લોકોની સાથે ન રહી શકે. વળી એને ચેઇનથી બાંધવામાં આવ્યો છે.’\nઅન્ય એક યુઝરે લખ્યું છે કે તું પ્રાણીઓ પ્રત્યે દયા રાખવાની વાત કરે છે બીજી તરફ એમને આ રીતે ઘરમાં પાળતુ બનાવીને રાખે છે.\nઅન્ય એક યુઝરે લખ્યું હતું કે ‘સિંહ કંઈ પાળતું પ્રાણી નથી. એ જંગલમાં જ હોવો જોઈએ.’\nજોકે કેટલાક યુઝરે આફ્રિદીનો બચાવ પણ કર્યો હતો તેમ જ કહ્યું હતું કે આ સિંહ તેનો નથી, પરંતુ એક શ્રીમંત વ્યક્તિનો છે અને આફ્રિદી તેના ઘરે ગયો હતો. તો અન્ય એક યુઝરે લખ્યું હતું કે ક્યારેય કોઈ કૂતરા કે બિલાડીને પાણી પણ ન પીવડાવનાર બીજાને સલાહ ન આપે.


ગૂગલ ટેક્સ વિવાદનો ઉકેલ લાવવા રૂ. 7600 કરોડની ચૂકવણી કરશે | નવગુજરાત સમય\n13-09-2019 06:30 PM\n1 / 1 ગૂગલ ટેક્સ વિવાદનો ઉકેલ લાવવા રૂ. 7600 કરોડની ચૂકવણી કરશે\nગૂગલ પર 2011થી 2014 સુધી ફ્રાન્સમાં કર ચોરીનો આરોપ હતો\nગૂગલ ટેક્સ સાથે સંલગ્ન વિવાદના સેટલમેન્ટ અંતર્ગત 96.5 કરોડ યુરો(રૂ. 7600 કરોડ )ની ચૂકવણી કરશે. કંપનીએ ગુરુવારે આ જાણકારી આપી હતી. 2011થી 2014ની વચ્ચે ટેક્સ સંબંધી છેતરપિંડી મામલે કોર્ટમાં આ સમજૂતિ થઇ છે. પેરિસ કોર્ટ ઓફ અપીલે ગૂગલને 50 કરોડ યૂરોની ચૂકણી કરવાનો અને 46.5 કરોડ યુરો વધારે ચૂકવવાનો આદેશ આપ્યો છે.\nગૂગલ પર આક્ષેપ હતો કે તેણે ફ્રાન્સમાં બિઝનેસ ગતિવિધિઓ અંગે સંપૂર્ણ જાણકારી આપી નહતી. કંપનીએ વધારે વેપાર આયરલેન્ડમાં દર્શાવ્યો અને સંપૂર્ણ કર ભર્યો નહતો. કોર્ટે જણાવ્યું હતું કે, સમજતિ થવાથી ગૂગલની વિરુદ્ધ ગુનાહિત કાર્યવાહી થશે નહીં. ફ્રાન્સની મીડિયા મુજબ, ફ્રાન્સના નાણાં મંત્રી ગેરાલ્ડ દારકમેનિને જણાવ્યું હતું કે, આ ઐતિહાસિક સમજૂતિ છે, આનાથી વિવાદનો યુગ સમાપ્ત થશે. કેટલીક અન્ય કંપનીઓની વિરુદ્ધ પણ આવી કડક કાર્યવાહી થઇ શકે છે.\nમાર્ચમાં યુરોપિયન યુનિયને ગુગલ પર 150 કરોડ યુરો(રૂ. 11,600 કરોડ)નો દંડ ફટકાર્યો હતો. સ્પર્ધક કંપનીનો ઓનલાઇન સર્ચ બ્લોક કરવા આ મામલે આ કાર્યવાહી થઇ હતી. યુરોપિયન કમીશને ગયા વર્ષે રેકોર્ડ 430 કરોડ યુરો(રૂ. 34 હજાર કરોડ )નો દંડ ફટકાર્યો હતો. ગૂગલે એન્ડ્રોયડ મોબાઇલ ટેબલેટ નિર્માતાઓ પર પોતાની ઓપરેટિંગ સિસ્ટમ પ્રી-ઇન્સટોલ કરવાની શરત રાખી હતી. આ મામલે કંપની વિરુદ્ધ કાર્યવાહી થઇ હતી.


Gujarati News » Politics » On the issue of changing the name of khel ratna the congress said change the name of modi and jaitley stadium\nખેલ રત્નનું નામ બદલવા સામે કોંગ્રેસે કહ્યુ મોદી અને જેટલી સ્ટેડીયમનુ પણ બદલો નામ\nરણદિપ સુરજેવાલે કહ્યું કે, હવે અમે આશા રાખીએ છીએ કે વધુને વધુ ખેલાડીઓ અને યોજનાઓ દેશના ખેલાડીઓના નામ સાથે જોડવામાં આવે. સૌ પ્રથમ નરેન્દ્ર મોદી સ્ટેડિયમનું નામ બદલો, અરુણ જેટલી સ્ટેડિયમનું નામ પણ બદલવુ જોઈએ.\nUpdated On - 6:01 pm, Fri,6August 21 Edited By: Bipin Prajapati Follow us -\nકોંગ્રેસે શુક્રવારે ‘રાજીવ ગાંધી ખેલ રત્ન એવોર્ડ’ નું નામ બદલીને ‘મેજર ધ્યાનચંદ ખેલ રત્ન એવોર્ડ’ રાખવાના નિર્ણયને આવકાર્યો છે. જો કે, વડાપ્રધાન નરેન્દ્ર મોદી ઉપર મહાન હોકી ખેલાડીના નામનો રાજકીય હેતુ માટે ઉપયોગ કરવાનો આરોપ લગાવતા કોંગ્રેસે કહ્યું કે હવે અમદાવાદના નરેન્દ્ર મોદી સ્ટેડિયમ અને દિલ્હીના અરુણ જેટલી સ્ટેડિયમનું નામ પણ બદલવું જોઈએ.\nકોંગ્રેસ પાર્ટીના મુખ્ય પ્રવક્તા રણદીપ સુરજેવાલાએ ખેલ રત્નનુ નામ બદલવા અંગે એમ પણ કહ્યું કે ભૂતપૂર્વ વડાપ્રધાન રાજીવ ગાંધી દેશના હીરો છે, તેઓ માત્ર પુરસ્કારથી જ નહી, તેઓ શહીદી, વિચાર અને આધુનિક ભારતના નિર્માણ માટે જાણીતા છે. સુરજેવાલાએ કહ્યું, “રાજીવ ગાંધી આ દેશ માટે હીરો હતા, છે અને રહેશે.\nતેમણે કહ્યું, “હોકીના જાદુગર મેજર ધ્યાનચંદને આદર આપવા અંગે કોંગ્રેસ સ્વાગત કરે છે. પરંતુ વડાપ્રધાન નરેન્દ્ર મોદીએ રાજકીય હેતુ માટે તેમનું નામ વટાવ્યુ ના હોત તો સારૂ હતું. જોકે, મેજર ધ્યાનચંદ પછી ખેલ રત્ન એવોર્ડના નામનું અમે સ્વાગત કરીએ છીએ.\nતેમણે આરોપ લગાવ્યો કે, “જ્યારે ઓલિમ્પિક વર્ષમાં રમતો માટેનું બજેટ ઘટાડવામાં આવ્યું હતું, ત્યારે નરેન્દ્ર મોદીએ લોકોનુ ધ્યાન અન્યત્ર ભટકાવવાનુ કામ કરી રહ્યાં છે. વડાપ્રધાન મોદી ક્યારેક ખેડૂતોની સમસ્યામાંથી ધ્યાન હટાવી રહ્યા છે, ક્યારેક પેગાસસ જાસૂસીની બાબતથી અને ક્યારેક મોંઘવારીના મુદ્દેથી લોકોનું ધ્યાન અન્યત્ર ભટકાવી રહ્યાં છે.\nકોંગ્રેસ મહાસચિવે રણદિપ સુરજેવાલે કહ્યું કે, હવે અમે આશા રાખીએ છીએ કે વધુને વધુ ખેલાડીઓ અને યોજનાઓ દેશના ખેલાડીઓના નામ સાથે જોડવામાં આવે. સૌ પ્રથમ નરેન્દ્ર મોદી સ્ટેડિયમનું નામ બદલો, અરુણ જેટલી સ્ટેડિયમનું નામ પણ બદલવુ, ભાજપના નેતાઓના નામ જ્યા જોડાયા હોય તેવા સ્ટેડીયમનુ નામ પણ બદલવુ જોઈએ.\nહવે સ્ટેડિયમને પીટી ઉષા, મિલ્ખા સિંહ, સચિન તેંડુલકર, સુનીલ ગાવસ્કર, અભિનવ બિન્દ્રા, લિએન્ડર પેસ, પુલેલા ગોપીચંદ અને સાનિયા મિર્ઝાના નામ સાથે જોડવું જોઈએ. તેમણે એવો આક્ષેપ પણ કર્યો હતો કે, વડાપ્રધાન મોદી પોતાની લીટી મોટી નથી કરતા પણ બીજાની લીટી નાની કરીને ભૂંસી રહ્યાં છે.\nઆ પણ વાંચોઃ જો વોડાફોન-આઈડિયા બંધ થશે તો 28 કરોડ ગ્રાહકો અને 8 મોટી બેંકોને થશે અસર, જાણો સમગ્ર મામલો\nઆ પણ વાંચોઃ ટોક્યો ઓલિમ્પિકમાં ભારતીય હોકીની ઐતિહાસિક જીત બાદ MS Dhoni છવાયો, કારણ છે7વર્ષ જૂનું


હોસ્પિ. સ્ટાફની માગ વધતા પગારમાં ૫૦ ટકાનો વધારો - Western Times News\nઅમદાવાદ: કોરોના અને લોકડાઉનને કારણે એક તરફ ઘણા લોકોના નોકરી-ધંધા ચોપટ થઈ ગયા છે, ત્યારે બીજી તરફ હેલ્થકેર ક્ષેત્રમાં કાર્યરત લોકોના પગારમાં ૫૦ ટકા જેટલો વધારો થયો છે. એટલું જ નહીં, હોસ્પિટલોમાં મોટી માત્રામાં ભરતી પણ કરાઈ રહી છે. કોરોના કાળમાં મેડિકલ ક્ષેત્રમાં જોબ કટ લગભગ ઝીરો છે. પ્રાઈવેટ સેક્ટરમાં આ સમયમાં મોટાભાગના લોકોના પગાર કપાયા છે,\nત્યારે મેડિકલ ક્ષેત્રમાં કામ કરતા લોકોને પગારમાં ક્યારેય ના મળ્યો હોય તેટલો ૫૦ ટકા જેવો જંગી વધારો મળ્યો છે. આ ક્ષેત્ર સાથે સંકળાયેલા લોકોનું કહેવું છે કે ક્રિટિકલ કેર, ઈન્ટરનલ મેડિસિન અને ફેફસાના નિષ્ણાંત ડૉક્ટરની માંગમાં મોટો વધારો થયો છે.\nઆ ઉપરાંત, નર્સિંગ અને પેરામેડિકલ સ્ટાફની શોર્ટ ટર્મ ડિમાન્ડ પણ વધી છે. શેલ્બી હોસ્પિટલ્સના ચીફ એચઆર ઓફિસર બાબુ થોમસ જણાવે છે કે, તેમની તેમજ અન્ય હોસ્પિટલોમાં કોવિડની કામગીરી સાથે સંકળાયેલા મેડિકલ સ્ટાફને હાલ ૧૫૦ ટકા સેલેરી મળી રહી છે. કોવિડ કેર પ્રોફેશનલ્સને કોરોનાની ડ્યૂટી વચ્ચે ક્વોરન્ટાઈન પિરિયડમાં કુલિંગ ઓફ ડેઝની પણ ચૂકવણી કરાય છે.\nજોકે, શરુઆતમાં ઘણા કર્મચારીઓ પરિવારનું દબાણ છે તેમ કહીને કોરોનાની હોસ્પિટલ આવવાનું જ ટાળતા હતા. તેવામાં તેમને સલામતી તેમજ જે જોઈએ તે સુવિધા મળી જશે તેવી ખાતરી કરાવવાનું કામ મુશ્કેલ હતું. એચસીજી હોસ્પિટલના સીઓઓ બ્રિજસિંહ ચૌધરીના જણાવ્યા અનુસાર, તેમની હોસ્પિટલમાં કોરોના વોર્ડ માટે ૩૦ લોકોને નોકકરી પર રખાયા છે, અને હોસ્પિટલના ૬૦ ટકા સ્ટાફને સામાન્ય કરતા ૫૦ ટકા વધુ પગાર ચૂકવાય છે.\nNext લાલપુરમાં નાની બાળકીને કૌટુંબિક ભાઈએ પીંખી નાખી


ઉપદંશ (syphilis) – Gujarati Vishwakosh – ગુજરાતી વિશ્વકોશ\nઉપદંશ (syphilis) : લિંગીય (sexual) સંસર્ગથી ફેલાતો ચેપી રોગ. તેને ચાંદીનો રોગ, ફિરંગ-રોગ તથા ટાંકી પણ કહે છે. તે ટ્રીપોનેમા પેલિડમ (Treponema Pallidum) નામના કુંતલાણુ (spirochetes) તરીકે ઓળખાતા સૂક્ષ્મ સર્પાકાર સજીવોથી ઉત્પન્ન થાય છે. લિંગીય સંસર્ગ સિવાય પણ તે ફેલાય છે, જેમ કે ચુંબન દ્વારા અથવા તો ઉપદંશના દર્દીનું લોહી અન્ય કોઈને આપવામાં આવે તોપણ તે થાય છે. સગર્ભા સ્ત્રીના ગર્ભમાં પણ તે પ્રસરે છે. આમ ઉપદંશ જન્મજાત (congenital) અથવા તો જીવનમાં પાછળથી લિંગીય સંસર્ગથી મેળવેલો ઉપાર્જિત રોગ છે. તે વિવિધ તબક્કાઓમાં જુદા જુદા સ્વરૂપે દેખા દે છે. તેનાં ચિહનો અને લક્ષણો પરથી તેનો તબક્કો અને પ્રકાર સમજવા માટે તેમનું વર્ગીકરણ કરવામાં આવે છે.\nસારણી 1 : ઉપદંશના પ્રકાર/તબક્કાઓનું વર્ગીકરણ\n(ક) ઉપાર્જિત (acquired) અથવા જીવન દરમિયાન ચેપ દ્વારા પ્રાપ્ત\n(1) શરૂઆતના તબક્કાઓ\n(i) પ્રથમ તબક્કો\n(ii) દ્વિતીય તબક્કો\n(2) મોડેથી દેખાતા તબક્કાઓ\n(ii) સામાન્ય તૃતીય તબક્કો\n(iii) હૃદય અને રુધિરવાહિનીઓનો ઉપદંશ\n(iv) મગજનો ઉપદંશ\n(ખ) જન્મજાત અથવા ગર્ભાશયમાંના જીવનકાળ દરમિયાન પ્રાપ્ત\n(1) શરૂઆતના તબક્કા\n(2) મોડેથી દેખાતા તબક્કા\nઉપદંશની વ્યાપકતાનો ઇતિહાસ અગાઉના સમયના મૃતદેહોનાં હાડકાંના અભ્યાસથી તથા તે સમયનાં તબીબી પુસ્તકો પરથી જાણી શકાય છે. પ્રાચીન ઇજિપ્તમાં અસ્તિત્વમાં ન હતો અથવા તો તેની તે સમયે જાણકારી ન હતી. સોળમી સદીમાં તે યુરોપ, અમેરિકા અને ચીનમાં વ્યાપકપણે જોવા મળ્યો હતો. ચીનમાં તે યુરોપથી કેન્ટોન બંદરે વહાણના મુસાફરો દ્વારા પ્રવેશ્યો. ચીની તબીબીશાસ્ત્રમાં તેના બધા પ્રકારો અને તબક્કાઓની જાણકારી ઉપલબ્ધ છે. કોલંબસના વહાણવટીઓ તેનો ચેપ અમેરિકાથી લાવ્યા, ત્યાં લઈ ગયા કે પછી તેની મુસાફરી પહેલાં બંને ખંડોમાં તે ઓછા પ્રમાણમાં અસ્તિત્વ ધરાવતો હતો તે વિશે નિષ્ણાતોમાં મતભેદ છે. જોકે પછી તેનો વાવર રૂપે સમગ્ર યુરોપમાં ફેલાવો થયો હતો. તેનું કારણ તે સમયની યુદ્ધસમયની સૈનિકોની હેરફેર હોઈ શકે. ત્યારે તેને નીપોલિટન રોગ કે મોર્બસ્ ગેલિકસ(morbus-gallicus)ના નામથી ઓળખવામાં આવતો. જોકે તેનું સૌપ્રથમ વર્ણન 1497માં વૅનિસના લિયોનિસેનસે કર્યું હતું. તે સમયે ફેલાયેલા વાવર(epidemic)માં જોવા મળેલાં ચિહનો પરથી અને તે સમયે કરેલા શબપરીક્ષણ (autopsy) દ્વારા તેણે માહિતી મેળવી હતી. 1546માં ગેરોલેમો ફ્રેકાસ્ટોરો(Gerolamo Fracastoro)એ એક કવિતા રૂપે તેનું પૂર્ણ વર્ણન કર્યું હતું. પુનરુત્થાનકાળના ગાળામાં આ રોગના નિદાન અને સારવારની પૂર્ણ જાણકારી હતી. જ્હૉન હંટરે (1728-93) ઉપદંશને પરમિયો (gonorrhoea) નામનો રોગ સમજીને પોતાના શરીરમાં તેનાં સૂક્ષ્મજંતુઓ દાખલ કર્યાં અને તેનાં ચિહનો અને લક્ષણો વર્ણવ્યાં. તેણે મોડેથી લીધેલી સારવારને કારણે તેને રોગથી થતી તકલીફ સહેવી પડી હતી. ફિલિપ રીકૉર્ડે (1799-1889) પરમિયો અને ઉપદંશ અલગ રોગો છે તેવું દર્શાવ્યું. 1905માં એફ. આર. સૌદિન (Schaudinn) અને હૉફમને (Hoffman) તેનાં સૂક્ષ્મજંતુઓને ઓળખી બતાવ્યાં હતાં.\n(અ) જ્હૉન હંટર, (આ) સૌદ્દિન, (ઇ) લોહીમાં કુંતલાણુ, (ઉ) ઉપદંશનું ચાંદું.\nસંસર્ગના 10થી 90 દિવસ પછી ઉપદંશ થાય છે. પ્રથમ તબક્કામાં સંસર્ગસ્થાને ચાંદું (chancre) પડે છે. સંસર્ગના સ્થાન પ્રમાણે આ ચાંદું જાતીય અંગો ઉપર, મોઢામાં, સ્તન ઉપર, આંગળી ઉપર, મળદ્વાર આગળ વગેરે સ્થાને થાય છે. ચાંદું એક હોય છે અને પીડારહિત હોય છે. ચાંદામાંથી સામાન્ય તરલસ્રાવ (serous discharge) થાય છે. ચાંદાનો નીચેનો ભાગ સખત હોય છે. કેટલાક દરદીઓને ચાંદાને અડીને આવેલી બીજી ચામડી ઉપર પણ ચાંદું પડે છે. ચાંદું થયા પછી 7થી 10 દિવસમાં તે ભાગની લસિકાગ્રંથિનો સોજો આવે છે. શોથગ્રસ્ત લસિકાગ્રંથિઓ છૂટી છૂટી રબર જેવી હોય છે અને તેમાં દુખાવો થતો નથી. ચાંદાની સારવાર કરવામાં ન આવે તોપણ ચાંદું મોટેભાગે 3થી 8 સપ્તાહમાં રુઝાઈ જાય છે અને ત્યાં નિશાન (scar) રહી જાય છે.\nજો પ્રથમ તબક્કામાં યોગ્ય સારવાર ન કરાય તો દર્દીને બીજા તબક્કાનો ઉપદંશ થાય છે. દ્વિતીય તબક્કો પ્રથમ તબક્કા પછી બે મહિનાથી નવ મહિનામાં થાય છે. આ તબક્કામાં દર્દીને માથાનો દુખાવો, થોડો તાવ, નબળાઈની ફરિયાદ હોય છે. દર્દીના આખા શરીરે લાલ રંગનાં ચકામાં થાય છે. દર્દીને શરીરે શીળસ કે અળાઈ જેવા લાલ ડાઘ પણ થાય છે. આવા ડાઘમાં દુખાવો કે ખૂજલી થતી નથી. દર્દીને હથેળીમાં તથા પગના તળિયે કાળા ડાઘ પડે છે. દર્દીના ગુપ્તભાગોમાં ભીનાશવાળી ચામડીના રંગની વિકૃતિઓ (condyloma lata) થઈ આવે છે. કેટલીક વખત આવી વિકૃતિઓ ગુદાદ્વારની આસપાસ, સ્તન નીચે, બગલમાં, પેઢામાં વગેરે સ્થાને પણ થાય છે. દર્દીનાં મોંમાં ચાંદાં પડે છે. તેના શરીરની બધી લસિકાગ્રંથિઓ ફૂલી જાય છે. ખાસ કરીને કોણી આગળની તથા બોચીની લસિકાગ્રંથિઓ ફૂલેલી હોય છે. દર્દીને આંખમાં લાલાશ, સાંધાનો દુખાવો, યકૃતનો સોજો, મૂત્રપિંડનો સોજો, માથાના વાળ ઓછા થઈ જવા વગેરે પણ થઈ શકે છે. દ્વિતીય તબક્કાની તકલીફોની સારવાર ન કરવામાં આવે તોપણ તે તબક્કો શમી જાય છે. આવા દર્દીઓમાં ઉપર જણાવેલી તકલીફો વારે વારે નવ માસ સુધી થઈ શકે છે.\nમોડેથી થતો ઉપદંશ, રોગનાં 3થી 10 વર્ષ પછી થાય છે. આ તબક્કામાં મુખ્યત્વે ગાંઠો (gumma) થાય છે. આ ગાંઠો મોટેભાગે ચામડી, મોં અને નાકની શ્લેષ્મા તથા હાડકામાં થાય છે. આવી ગાંઠો હોજરી, યકૃત, આંતરડાં, સ્નાયુઓ, સાંધા વગેરે સ્થાનોમાં થઈ શકે છે. ચામડી ઉપરની ગાંઠો લાલાશ પડતી હોય છે અને એકસાથે જથ્થામાં હોય છે. આવી ગાંઠો એકબીજીને મળીને બંગડી આકાર બનાવે છે. આવી ગાંઠોમાં ચાંદાં પણ પડી શકે છે.\nઉપદંશના ત્રીજા તબક્કામાં દર્દીને રોગથી શરીરના અંદરના જે અવયવોને અસર થઈ હોય તે પ્રમાણે હૃદયનો રોગ, અંધાપો, બહેરાશ, ગાંડપણ, લકવો, વાંઝિયાપણું, વીર્યહીનતા વગેરે પણ થઈ શકે છે.\nજો બાળકને ગર્ભાશયમાંના જીવન દરમિયાન આ રોગનો ચેપ લાગ્યો હોય તો તેનામાં રોગનાં લક્ષણો જન્મસમયે કે જન્મ પછી તુરત દેખાય છે. તેને જન્મજાત ઉપદંશ કહે છે. અહીં બાળકને આખા શરીરે ફોલ્લા, શીળસ જેવાં ચાઠાં કે ચકામાં થઈ શકે છે. આવા બાળકનો જન્મ અધૂરા મહિને થાય કે તે નબળું હોય તેવું પણ બની શકે. તેના નાક તથા મોંમાં અંદરની દીવાલમાં ચાંદાં પડે તથા બધી લસિકાગ્રંથિઓ ફૂલી પણ જાય. ક્યારેક બાળકમાં રોગનાં લક્ષણ જન્મ પછી બે વરસે દેખાય છે. આવા બાળકને બહેરાશ, આગળના દાંતમાં વિકૃતિ, સ્વચ્છાશોથ (keratitis), શરીરે ગાંઠો નીકળવી તથા હાડકાં અને સાંધાની વિકૃતિ વગેરે થાય છે.\nઉપદંશનું નિદાન બે રીતે થાય છે : (1) દર્દીના રોગવાળા ભાગમાંથી નીકળતા તરલસ્રાવની સૂક્ષ્મદર્શક વડે તપાસ કરતાં આ રોગમાં સર્પાકાર કુંતલાણુ દેખાય છે. (2) દર્દીના લોહીમાં પ્રતિદ્રવ્યો(antibodies)ની હાજરી માટે તપાસ કરવાથી દર્દીના શરીરમાં બે પ્રકારનાં પ્રતિદ્રવ્યો જોવા મળે છે. રિયેજિન નામના પ્રોટીન સામેનું પ્રતિદ્રવ્ય અને ખાસ ટ્રીયેનોમા સામેનું પ્રતિદ્રવ્ય. રિયેજિન પ્રતિદ્રવ્યની હાજરી વી.ડી.આર.એલ. કસોટી, કહાનની કસોટી તથા વૉશરમૅનની પ્રતિક્રિયા વગેરેથી તપાસાય છે. આવી તપાસ ઘણી વખત મલેરિયા, ક્ષય, ન્યુમોનિયા અને કોલેજન રોગોમાં પણ વિધેયાત્મક (positive) હોય છે. આવા દર્દીઓને ઉપદંશથી પીડાય છે એવું ખોટી રીતે નિદાન ન થઈ જાય તે સાચવવું જરૂરી બને છે.\nપ્રતિદ્રવ્યની હાજરીની તપાસને ટ્રીપોનેમલ ટેસ્ટ કહે છે. ટ્રીપોનેમલ ટેસ્ટ ઉપદંશ તથા તેના જેવા યોઝ, પિન્ટા, બેજલ જેવા પણ ટ્રીપોનેમામાંથી થતા બીજા રોગોમાં વિધેયાત્મક પરિણામ આપે છે. આવી તપાસ માટે ટી.પી.આઇ., ટી.પી.એચ.એ. અને એફ.ટી.એ. કસોટીઓ ઉપલબ્ધ છે.\nદર્દીને મગજમાં રોગની અસર થઈ હોય તો મગજ અને કરોડરજ્જુ ફરતે આવેલા પ્રવાહી(મેરુરજ્જુ –\nમસ્તિષ્ક – તરલ, CSF)ની તપાસથી અને હાડકામાં અસર થઈ હોય તો ઍક્સ-રે ચિત્રણની તપાસથી નિદાન કરી શકાય છે.\nરોગના પ્રથમ તબક્કાના પહેલા ત્રણ સપ્તાહ સુધી દર્દીના લોહીની તપાસનાં પરિણામો નકારાત્મક આવી શકે છે.\nઆ રોગની સારવારમાં પેનિસિલિન મુખ્ય દવા છે. દર્દીને પેનિસિલિનની ઍલર્જી નથી તે ચકાસી લેવું જરૂરી છે. દર્દીને મોટેભાગે બેથી ત્રણ સપ્તાહ જેટલા લાંબા સમય સુધી અસર કરતું પેનિસિલિન અપાય છે. ઉપદંશના શરૂઆતના તબક્કાઓમાં બેન્ઝેથાઇન પેનિસિલિનનું 24 લાખ યુનિટનું એક ઇન્જેક્શન અપાય છે, જ્યારે ઉપદંશના પાછળના તબક્કાની સારવારમાં બેન્ઝેથાઇન પેનિસિલિનના 24 લાખ યુનિટનું એક એવાં ત્રણ ઇન્જેક્શન એક એક અઠવાડિયાના અંતરે અપાય છે. આ સિવાય પી.પી.એફ. તથા પેનિસિલન-જી પણ આપી શકાય છે. જો દર્દીને પેનિસિલિનની ઍલર્જી હોય તો તેને 15 દિવસ સુધી ટેટ્રાસાઇક્લિન અથવા ઍરિથ્રૉમાયસિન નામની એન્ટિબાયૉટિક દવા અપાય છે. જો સગર્ભા સ્ત્રીની યોગ્ય સારવાર કરાય તો ગર્ભાવસ્થાનો ઉપદંશ તેનાં બાળકોમાં થતો અટકાવી શકાય છે. દર્દીની સારવાર સાથે સાથે તેના જીવનસાથી તથા જાતીય સંસર્ગમાં આવેલી કે આવતી બીજી વ્યક્તિઓની પણ યોગ્ય તપાસ કરી જરૂર પડ્યે સારવાર કરવામાં આવે છે.\nઅનુગ્રહ એ. પરીખ\nઅનુગ્રહ એ. પરીખ આયુર્વિજ્ઞાન ઉપદંશ (syphilis)\n← ઉપજીવ્ય-ઉપજીવક ભાવ\nઉપધાતુઓ અથવા અર્ધધાતુઓ (metalloids or semi-metals) →


બિઝનેસમેન માટેની એક એવી ટ્રીક્સ જેના દ્વારા તમે હસતા હસતા તમારા દુશ્મનો પાસેથી કામ કરાવી શકશો, સફળ થવાની છે આ ચાવી - MojeMastram\nબિઝનેસમેન માટેની એક એવી ટ્રીક્સ જેના દ્વારા તમે હસતા હસતા તમારા દુશ્મનો પાસેથી કામ કરાવી શકશો, સફળ થવાની છે આ ચાવી\nMarch 14, 2019 March 14, 2019 mojemustram0Comments\nમિત્રો જીવનમાં દરેક વસ્તુ આવડવી ખૂબ જ જરૂરી છે. ક્યાં સમયે કઈ ટેકનીકનો યુઝ કરવો તે એક અગત્યની વસ્તુ છે. આજે અમે તમારી સાથે એક એવી જ trick વિશે વાત કરવા જઈ રહ્યા છીએ જેના દ્વારા તમે હસતા હસતા તમારા દુશ્મન પાસેથી પણ કામ કરાવી શકો છો. ખાસ કરીને ધંધા અને બિઝનેસ સાથે જોડાયેલા લોકોએ માટે આ ટેકનિક એક વરદાન સમાન છે. કારણકે દરેક લોકો એવું ઇચ્છતા હોય છે કે બધા તેના કહ્યા પ્રમાણે જ કામ કરે. પરંતુ ઘણી વખત દબાણ આપવા છતાં પણ લોકો તેના દ્વારા કહેવામાં આવેલું કાર્ય કરતા નથી. અને જો કરશે તો પણ તેનું પરિણામ અસરકારક હોતું નથી. પરંતુ અમે આજે તમને થોડી એવી ટ્રિક્સ જણાવીશું જેના દ્વારા હસતા હસતા તમે તમારા દુશ્મન પાસેથી પણ કામ કરાવી શકો છો.\nઆ માટેની પ્રથમ ટ્રિક છે Get Favour. એટલે કે આ ટ્રીકમાં તમારે લોકો લોકોને કહેવાનું છે કે તે તમારી મદદ કરે. જ્યારે કોઈ વ્યક્તિ કોઈ અન્ય વ્યક્તિની મદદ કરે છે ત્યારે તેના મગજની વેવ્સ ખુબ સ્થિર થઇ જાય છે અને તેમને ખુશી મળે છે. કોઈપણ જગ્યાએ વિકાસ કરવા માટે સૌથી અગત્યની વસ્તુ છે સાથે મળીને કામ કરવું છે. જ્યારે તમે કોઈ વ્યક્તિ પાસે મદદ માંગો છો અને એ વ્યક્તિ તમારી મદદ કરે છે ત્યારે તેનું મગજ એક ટ્રિગર ચાલુ કરી દેશે. ભલે તે વ્યક્તિ તમને પસંદ ન કરતી હોય પરંતુ જ્યારે તે તમને મદદ કરે છે ત્યારે તેના મનમાં સંતોષ થાય છે. અને તમારા પ્રત્યેની નફરત પણ ઓછી થતી જાય છે.\nબીજી ટ્રેકનું નામ છે Aim High. આ ટ્રિક દરેક બિઝનેસમેન માટે ખૂબ જ અગત્યની છે. આ ટ્રીકમાં તમારે સામેના વ્યક્તિને એવું મોટુ કામ દેવાનું છે જેથી તે વ્યક્તિ સામેથી ના પાડી દે. ત્યાર બાદ તમારે એ કામને થોડું સરળ બનાવીને તમે જે કામ કરવા ઇચ્છતા હોય તે કામ દેવાનું છે. તમારું કામ પહેલા દીધેલા કામ કરતાં નાનું હોવાથી આ વ્યક્તિ ખુશ થઇ જશે અને તમારું દરેક કામ કરવા લાગશે. આ ટ્રિક વ્યક્તિની ભાવનાઓ સાથે જોડાયેલી છે. એટલે કે પહેલા મોટું કામ આપી ત્યારબાદ નાનું કામ કરવાથી વ્યક્તિની ભાવનાને ઠેસ પહોંચે નહી. અને તે રાજી રાજી દરેક કામ કરશે.\nત્રીજા નંબરની ટ્રીક છે Name and Title, જે વ્યક્તિ પાસેથી તમે કામ કઢાવવા માગતા હોય તેનું નામ લઈને તમે તેને કામ આપશો તો તેના મગજમાં એક કેમિકલ રિલીઝ થશે, જેના કારણે તે વ્યક્તિ ખુશી અનુભવશે. અને તમે કીધેલું દરેક કામ પૂરું કરશે. તમે તેના નામની જગ્યાએ ટાઇટલ પણ બોલી શકો છો. આમ કરવાથી સામેના વ્યક્તિને ખુશી મળશે અને તેને કામ કરવામાં પણ મજા આવશે.\nત્યાર પછીની ટ્રીક એટલે કે Mirroring. જેમાં તમારે જે વ્યક્તિ પાસેથી કામ કરાવવાનું છે તમારે તેના વર્તનની કોપી કરવાની રહેશે. જેમ કે તે વ્યક્તિની ચાલવાની રીત, તે વ્યક્તિની કામ કરવાની રીત, તે વ્યક્તિની બોલવાની રીત. આ બધું તમારે કોપી કરવાનું છે પછી તમારે તેને તમારું કામ કહેવાનું છે, જેથી તે વ્યક્તિ તમારું કામ કરી આપશે. કારણ કે માણસોને પોતાના જેવો વ્યવહાર અને વર્તન ધરાવતા લોકો વધારે પસંદ આવે છે.\nઅમારી છેલ્લી ટ્રીક છે Complement એટલે કે લોકોના વખાણ કરવા. આપણે સૌ જાણીએ છીએ કે જ્યારે કોઈ વ્યક્તિના વખાણ કરવામાં આવે છે ત્યારે તે વ્યક્તિ મનોમન ખુશ થતો હોય છે. જો તમે તે વ્યક્તિના સાચા કે પછી ખોટા વખાણ કરશો તો પણ તે વ્યક્તિ ખુશ થઈ જશે. આમ કરવાથી તે વ્યક્તિ પોતાને સુપીરીયર માને છે અને તેની સેલ્ફ એસ્ટીમ વધી જાય છે મતલબ તે પોતાને વધારે સક્ષમ માનવા લાગે છે અને તેને ટકાવી રાખવા માટે તે તમારું કામ હસતા હસતા કરી આપશે.\n← અઠવાડિયાના આ દિવસે સ્ત્રીઓએ ક્યારેય પણ ન ધોવા જોઈએ વાળ, જાણો તેની પાછળનુ રહસ્ય\nશુક્રવારના દિવસે ભૂલથી પણ ના કરવા આ કામ નહિ તો માતા લક્ષ્મી તમારા પર થશે ક્રોધિત →


સિદ્ધાર્થે નાનકડી ડિંપલ સાથે ક્યુટ વીડિયો શેર કર્યો - Western Times News\nસિદ્ધાર્થે નાનકડી ડિંપલ સાથે ક્યુટ વીડિયો શેર કર્યો\nમુંબઈ, બોલિવૂડ અભિનેતા સિદ્ધાર્થ મલ્હોત્રાએ તાજેતરમાં જ નાનકડી કિયારા સાથે પોતાની હિટ ફિલ્મ શેરશાહનો એક સીન રીક્રિએટ કર્યો, જે સોશિયલ મીડિયા પર વાયરલ થઈ રહ્યો છે. ફેન્સને આ નાની કિયારાની ક્યુટનેસ અને ડાયલોગ ડિલિવરી ખૂબ પસંદ આવી રહ્યા છે. લોકો તેના ખૂબ વખાણ કરી રહ્યા છે. સિદ્ધાર્થ મલ્હોત્રાએ આ વીડિયો પોતાના ઈન્સ્ટાગ્રામ અકાઉન્ટ પર શેર કર્યો છે.\nસાથે જે તેણે કેપ્શનમાં લખ્યું છે કે, નાની કિયારા અડવાણી એટલે કે ડિંપલને મળો. વીડિયોમાં તમે જાેઈ શકો છો કે એક નાનકડી બાળકી શેરશાહના એક ડાયલોગ પર લિપસિંક કરી રહી છે. આ વીડિયો જાેઈને માત્ર ફેન્સ જ નહીં, સેલિબ્રિટી પણ વખાણ કરી રહ્યા છે.\nઅત્યાર સુધી ૧૫ લાખથી વધારે લોકો આ વીડિયો જાેઈ ચુક્યા છે. ઉલ્લેખનીય છે કે ફિલ્મ શેરશાહમાં અભિનેત્રી કિયારા અડવાણીએ કારગિલ વોરના હીરો કેપ્ટન વિક્રમ બત્રાની ગર્લફ્રેન્ડ ડિંપલ ચીમાનો રોલ કર્યો હતો. ફિલ્મમાં સિદ્ધાર્થ મલ્હોત્રા વિક્રમ બત્રા બન્યો હતો.\nફિલ્મ ઘણી હિટ થઈ હતી. ફિલ્મમાં વિક્રમ બત્રાની બહાદુરીનું વર્ણન કરવામાં આવ્યુ હતું. સિદ્ધાર્થ મલ્હોત્રા અને કિયારા અડવાણીની એક્ટિંગના પણ ખૂબ વખાણ થયા હતા. આટલું જ નહીં, ફિલ્મમાં સિદ્ધાર્થ અને કિયારાની કેમિસ્ટ્રીને પણ પસંદ કરવામાં આવી હતી.\nશેરશાહ હિટ થયા પછી સિદ્ધાર્થ અને કિયારાની પોપ્યુલારિટી ઘણી વધી ગઈ છે. પ્રોફેશનલ ફ્રંટની વાત કરીએ તો, સિદ્ધાર્થ મલ્હોત્રા મિશન મજનૂ અને થેંક ગોડ જેવી ફિલ્મોમાં જાેવા મળશે. કિયારા અડવાણી પાસે પણ ઘણી ફિલ્મો છે.\nકિયારાએ ભૂલ ભુલૈયા ૨, જુગ જુગ જિયો, મિસ્ટર લેલે વગેરે ફિલ્મો સાઈન કરી છે. આ સિવાય કિયારા અડવાણી એસ.શંકરની એક ફિલ્મમાં પણ જાેવા મળશે. પરંતુ શેરશાહ પછી ફેન્સ સિદ્ધાર્થ મલ્હોત્રા અને કિયારા અડવાણીને ફરી એકવાર પડદા પર સાથે જાેવા માંગે છે.SSS\nPrevious એવું તે શું થયું સમુદ્રમાં કે, બોલીવુડના સિંઘમ ડૂબકી મારતા ડરી ગયા\nNext કોઈ નેપોટિઝમ નથી, બોલિવૂડમાં વંશવાદ છે, હું વર્ષો સુધી લડ્યો છૂં: નવાઝુદ્દીન સિદ્દીકી


એક વ્યક્તિ નિયમ મુજબ કેટલુ સોનુ રાખી શકે, જાણો શું કહે છે ઈન્કમ ટેક્સના નિયમો - GSTV\nભારત તહેવારોનો દેશ છે, અહીં અનેક એવા તહેવારો છે, જ્યારે લોકો શુભ અવસરમાં ખરીદી કરવાનું લાભદાયી માનતા હોય છે. જેમાં સોનાની ખરીદી કરવા પર લોકો વધારે ભાર આપતા હોય છે. જો કે, સુખી અને સંપન્ન લોકો તો વધુ માત્રામાં પણ સોનુ ખરીદતા હોય છે. પણ સવાલ એ થાય કે, ભલે ગમે તેટલા સુખી અને સંપન્ન હોઈએ પણ ઘરમાં કેટલુ સોનુ રાખી શકીએ, અને ઈન્કમ ટેક્સમાંથી કઈ રીતે બચી શકાય. ટેક્સના જાણકારોની માનવુ છે કે, જો તમે સોનાનો સોર્સ બતાવવામાં સક્ષમ હોઉ તો, તમારા ઘરમાં કેટલુ પણ સોનુ હોય તમારે ચિંતા કરવાની કોઈ જરૂર નથી.\nતમે ઈચ્છો તેટલુ સોનુ અને આભૂષણો ઘરમાં રાખી શકો છો, બસ તેનો યોગ્ય સોર્સ તમારે જણાવો પડે છે. જો કે, ઈન્કમ ટેક્સ તપાસ દરમિયાન જો તમારા કમાવાની ક્ષમતા અને તમારી પાસે રહેલુ સોનુ વધારે હોય તો તે જપ્ત થઈ શકે છે. તમારા પર ઈન્કમ ટેક્સના નિયમ મુજબ કાર્યવાહી પણ થઈ શકે છે.\nપ્રતિ વ્યક્તિ કેટલુ રાખી શકે સોનુ\nલગ્ન કરેલી મહિલાઓ માટે 500 ગ્રામ સોનુ રાખી શકે, જ્યારે અપરિણીત મહિલાઓ 250 ગ્રામ સોનુ રાખી શકે છે. જ્યારે કોઈ પણ પુરુષ પોતાની પાસે વધુમાં વધુ 100 ગ્રામ સોનુ રાખી શકે છે. આ વાત પરથી એટલુ તો સ્પષ્ટ થાય છે કે, તમારી પાસે જો યોગ્ય પ્રુફ અને પુરાવા હોય તો, તમે ગમે તેટલુ સોનુ અને આભૂષણો રાખી શકો છો.\nનક્કી કરેલી મર્યાદાથી વધારે જો સોનુ રાખશો તો…\nતમારા પાસે ભલે ગમે તેટલા પ્રમાણમાં સોનુ કે અન્ય કિંમતી આભૂષણો હોય, જો તેના માટેના પુરતા પુરાવા અને સોર્સ તમારી પાસે હોય અને આ બાબતની તમે સાબિત કરી શકો અને માહિતી આપી શકો ત્યાં સુધી તમારે કોઈ ચિંતા કરવાની જરૂર નથી. આ બાબતને લઈ કોઈ મુશ્કેલી આવી શકશે નહીં.\nબની શકે કે, જો તમારી પાસે નિર્ધારીત મર્યાદા કરતા વધારે પ્રમાણમાં સોનુ હોય અને ઈન્કમ ટેક્સ રિટર્નમાં આવકના સ્ત્રોત દર્શાવવા પડે છે.કઈ આવકમાંથી રોકાણ કર્યુ છે, તેના પુરાવા આપવા પડશે. ત્યારે બીજી પણ એક મુશ્કેલી આવી શકે છે જો તમે સોનુ ખરીદ્યુ હશે તો તેના બિલ રજૂ કરી શકો, પણ વારસામાં મળેલા સોનાના પુરાવા સાબિત કરવા અડચણો આવી શકે છે. ત્યારે વારસામાં મળેલા સોના અને ભેટમાં મળેલા સોના માટે ક્યા પ્રકારના પુરાવા આપવા પડે છે તે પણ જાણી લેવુ જોઈએ.\nગીફ્ટ કે વારસામાં મળેલા સોના માટે ગીફ્ટ આપના વ્યક્તિના નામ સાથેની રસીદ અથવા તો બિલ રજૂ કરી શકાય અથવા તો વારસામાં મળેલા સોના માટે વહેચણી સમયે થયેલા સમાધાન, કરાર કે લેખિત પુરાવા અથવા વિલ રજૂ કરી શકો.જેમાં મુળ માલિક પાસેથી થયેલી હસ્તાંતરણની નોંધણી હોય.


ધનિક પરિવાર ની છોકરી ઓ સાથે લગ્ન કર્યા છે આ ક્રિકેટરો એ જુવો તસવીરો નંબર4તો.... - જાણવા જેવું\nHome જાણવા જેવું ધનિક પરિવાર ની છોકરી ઓ સાથે લગ્ન કર્યા છે આ ક્રિકેટરો એ...\nધનિક પરિવાર ની છોકરી ઓ સાથે લગ્ન કર્યા છે આ ક્રિકેટરો એ જુવો તસવીરો નંબર4તો….\nભારતીય ટીમના ક્રિકેટરો વિશે વાત કરવામાં આવે તો ઘણી વાર તેઓ તેમની રમત અને કેટલીકવાર તેમની અંગત જિંદગીને લઈને હેડલાઇન્સમાં રહે છે. તાજેતરમાં જ હાર્દિક પંડ્યા તેના લગ્ન અને સંતાનોના સમાચારોને લઇને હેડલાઇન્સમાં રહ્યો હતો અને આ પછી ભારતીય ટિમ ના બોલર યુઝવેન્દ્ર ચહલ પણ તેના લગ્નના સમાચારો સાથે ચર્ચામાં રહ્યો હતો. આવી સ્થિતિમાં, આજે અમે તમને એવા કેટલાક પ્રખ્યાત ખેલાડીઓનો પરિચય આપવા જઈ રહ્યા છીએ જેમણે ખૂબ જ સમૃદ્ધ પરિવારોની છોકરીઓ સાથે લગ્નની કર્યા છે.\nભારતીય ટીમમાં હિટમેન તરીકે જાણીતા દિગ્ગજ બેટ્સમેન એ રિતિકા સજ્દેહ ને વર્ષ 2015 માં તેની જીવનસાથી તરીકે પસંદ કરી હતી. રિતિકાની વાત કરવામાં આવે તો તેના પિતા બોબી સજ્દેહ પાસે મુંબઈના પોશ કફ પરેડ વિસ્તારમાં એક બંગલો છે. રિતિકાનો ભાઈ અને તે પોતે એક સેલિબ્રિટી મેનેજર છે જેની બહુ ઉપર સુધી પહોંચ છે.\nભારતીય ટીમમાં એ ક્લાસ ઓલરાઉન્ડર તરીકે પોતાનું નામ નોંધાવનાર રવિન્દ્ર જાડેજાએ રીવાબા સોલંકી સાથે લગ્ન કર્યા છે. રીવાબા વ્યવસાયે મિકેનિકલ એન્જિનિયર છે. તેની પત્નીનો આખો પરિવાર નેતાગીરીમાં કામ કરે છે. અને તેમની ગણતરી ગુજરાત રાજ્યના કેટલાક ધનિક ઘરોમાં થાય છે.\nહરભજન સિંહ ભારતીય એવા ખેલાડીમાંના એક છે જેને ક્રિકેટ છોડયાને ઘણો સમય થઈ ગયો છે પરંતુ આજે પણ લોકો તેમને યાદ કરે છે. ટીમમાં એક ખૂબ જ પ્રતિભાવશાળી બોલર અને ખેલાડી ટર્મિનેટર તરીકે જાણીતા હરભજન સિંહે ગીતા બસરા સાથે લગ્ન કર્યા છે. ગીતા પોતે બોલીવુડ અભિનેત્રી છે, જ્યારે તેના પિતા રાકેશ બસરા ઇંગ્લેન્ડના પ્રખ્યાત ઉદ્યોગપતિ છે.\nસચિન તેંડુલકરની ઓળખ ભારતીયો સમક્ષ જાહેર કરવાની જરૂર નથી. એક સમય એવો હતો જ્યારે સચિન ભારતીય ટીમના કારણે નહીં, પરંતુ ભારતીય ટિમ સચિનને કારણે જાણીતી હતી. તેનાથી આશરે6વર્ષ મોટી અંજલિ સાથે લવ મેરેજ કર્યા હતા. વ્યવસાયે અંજલિ ડોક્ટર છે અને તેના પિતા ખૂબ મોટા અને સમૃદ્ધ ઉદ્યોગપતિ છે.\nવિરેન્દ્ર સહેવાગ તેના સમયમાં ભારતીય ટીમનો સૌથી ખૂંખાર ઓપનર રહ્યો છે. તેણે વર્ષ 2014 માં આરતી સાથે લગ્ન કર્યા હતા. તેમણે આરતી અહલાવતને તેના સાથી તરીકે પસંદ કરી છે, જે ખૂબ જ ઉચ્ચ પદના વકીલની પુત્રી છે. ખાસ વાત એ હતી કે જ્યારે વીરેન્દ્રએ આરતીનો પ્રસ્તાવ મૂક્યો ત્યારે તે માત્ર 21 વર્ષનો હતો.\nગૌતમ ગંભીર ભારતીય ટીમ ના ખૂબ જ મજબૂત બેટ્સમેન હતા. આજે ક્રિકેટમાંથી સંન્યાસ લીધા બાદ તેઓ ભારતીય જનતા પાર્ટી તરફ વળ્યા છે અને સાંસદ તરીકે કામ કરી રહ્યા છે. તેને નતાશા જૈન તેના જીવનસાથી તરીકે મળી છે, જેના પિતા રવિન્દ્ર જૈન છે. રવિન્દ્ર ટેક્સટાઇલ વ્યાપારી અને વ્યવસાયે ઉદ્યોગપતિ છે.\nPrevious articleખૂબ રિસર્ચ પછી પણ વૈજ્ઞાનિકો જગન્નાથ પુરી ના આ રહસ્યો આજ સુધી જાણી શક્ય નથી વાંચો એ રહસ્યો વિસે\nNext articleઆજે પણ અકબંધ છે માં મહાકાળી મંદિર નું રહસ્ય,આ ચમત્કારી મંદિર માં દેવી જાતે લખે છે ભક્તો ની સમસ્યા નું સમાધાન…..\nબોલતા જીભ લથડતી હતી પરંતુ હિંમત થી આહીર સમાજનો યુવક Dysp બન્યો, ખેડૂત પિતાએ દીકરાને ભણાવવા માટે કમર કસી,\nદયાભાભી પછી જેઠાલાલ પણ શો છોડવા જઈ રહ્યા છે, શું એક જ પાત્ર કરી ને કંટાળી ગયા છે જેઠાલાલ?\nઓમીક્રૉન વેરિયન્ટ,બીજી લહેર જેવુ આવશે કે નહીં, હેલ્થ એક્સપર્ટ નો દાવો\nબસપન કા પ્યાર ફેમ સહદેવ ને માથા પર થઈ ગંભીર ઇજા, બાદશાહ ખબર પૂછવા આવ્યો, જાણો કેવી છે તબિયત\nઓમ શાંતિ, ગોંડલના ખેડૂત દાદા એ પોતાનો જીવ જોખમમાં નાખીને ચાર માસૂમ બાળકોને બચાવ્યા\nદયાભાભી પછી જેઠાલાલ પણ શો છોડવા જઈ રહ્યા છે, શું એક...\nihexadmin - January 1, 2022 0


Gujarat Post | ક્રૂઝ ડ્રગ્સ કેસમાં આર્યન ખાનની મુશ્કેલીઓ વધી, કોર્ટે ન્યાયિક હિરાસત લંબાવી\nMon,06 December 2021,9:01 am\nજેલમાં શાહરૂખે કરી આર્યન સાથે મુલાકાત\nમુંબઈઃ કોર્ટે ક્રૂઝ ડ્રગ્સ કેસમાં શાહરૂખ ખાનના પુત્ર આર્યન ખાન અને અરબાઝ મર્ચન્ટ સહિત આઠ લોકોની ન્યાયિક કસ્ટડી 30 ઓક્ટોબર સુધી લંબાવી દીધી છે. આર્યન હાલમાં આર્થર રોડ જેલમાં બંધ છે. 8 ઓક્ટોબરે તેને 14 દિવસ માટે ન્યાયિક કસ્ટડીમાં મોકલવામાં આવ્યો હતો. ન્યાયિક કસ્ટડી હવે 30 ઓક્ટોબર સુધી લંબાવવામાં આવી છે.\n3 ઓક્ટોબરના રોજ ડ્રગ્સ વિરોધી એજન્સી NCB એ ડ્રગ્સના સંબંધમાં આર્યન સહિત ઘણા લોકોની ધરપકડ કરી હતી. આર્યને નીચલી કોર્ટમાં જામીન માટે અરજી કરી હતી. બુધવારે કોર્ટે જામીન આપવાનો ઇનકાર કર્યો હતો. હવે તેણે બોમ્બે હાઇકોર્ટમાં અરજી કરી છે. તેની અરજી પર 26 ઓક્ટોબરે સુનાવણી થશે.\nબીજી તરફ NCB (નાર્કોટિક્સ કંટ્રોલ બ્યુરો) ની ટીમ અનન્યા પાંડેના ઘરે આવી છે. એક્ટ્રેસને આજે (21 ઓક્ટોબર) બે વાગે પૂછપરછ માટે બોલાવવામાં આવી હતી. અનન્યા પાંડે પિતા ચંકી પાંડે સાથે NCBની ઓફિસમાં પહોંચી હતી. NCBના ઝોનલ ડિરેક્ટર સમીર વાનખેડેએ અનન્યા પાંડેની પૂછપરછ કરી છે. આ સમયે મહિલા અધિકારીઓ હાજર હતા.\nNCBની ટીમ જ્યારે અનન્યાના ઘરે આવી ત્યારે તે ઘરમાં નહોતી, જેથી પૂછપરછ માટે2વાગે બોલાવવામાં આવી હતી. ટીમે અનન્યાના ઘરેથી ફોન, લેપટોપ તથા ઇલેક્ટ્રોનિક ડિવાઇસ જપ્ત કર્યાં છે. હજુ તેની ફરીથી પૂછપરછ થશે.